Q=17	C=8	SS=8	LS=6	PS=2	DC=0	LC=0	SD=0	BS=2	G0=33	G1=26	G2=16	DLID=az_RU	BODY=«Фотодрам»: Иман һасил едән 100 иллик филм | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар нгабар ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тетела тигре тотонак тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Бурада Рассел гардаш өзүнә даһа чох охшајыр, нәинки һәјатда» (1914-ҹү илдә «Фотодрам»ын тамашачыларындан бири).\nБУ ИЛ Мүгәддәс Китабын Аллаһын Кәламы олдуғуна иман һасил етмәк үчүн әрсәјә ҝәлмиш «Јарадылыш фотодрамы»нын тәгдиматынын 100 иллијидир. Тәкамүлә инамын, тәнгидин вә скептисизмин чохларынын иманыны јејиб битирдији бир дөврдә «Фотодрам» Јеһованы Јарадан кими уҹалтды.\nМүгәддәс Китаб Тәдгигатчыларынын рәһбәри Чарлз Т. Рассел Мүгәддәс Китаб һәгигәтләринин јајылмасы үчүн ән еффектив вә сүрәтли үсуллар ахтарырды. Дүздүр, артыг отуз илдән чох иди ки, Мүгәддәс Китаб тәдгигатчылары чап едилмиш материалларын ҝүҹүндән истифадә едирдиләр. Лакин инди онларын диггәтини јени үсул — кинокадрлар ҹәлб етди.\nКИНОКАДРЛАР ВАСИТӘСИЛӘ ЧАТДЫРЫЛАН МҮЖДӘ\n1890-ҹы илләрдә сәссиз кинокадрлар иҹтимаијјәтә тәгдим едилмишди. 1903-ҹү илин әввәлиндә Нју–Јорк шәһәринин бир килсәсиндә дини филм нүмајиш етдирилмишди. Рассел 1912-ҹи илдә «Фотодрам»ы һазырламаға башлајанда кино сәнајеси һәлә илкин мәрһәләдә иди. О баша дүшүрдү ки, Мүгәддәс Китаб һәгигәтләрини бу јолла чатдырмаг онлары тәкҹә чап едилмиш материаллар васитәсилә чатдырмагдан даһа чох нәтиҹәләр верә биләр.\nСәккиз саатлыг «Фотодрам», адәтән, дөрд дәфәјә ҝөстәрилирди, Мүгәддәс Китаба әсасланан 96 гыса нитг о вахтлар танынмыш натиг вә сәлис сәси олан инсан тәрәфиндән сәсләндирилмишди. Сәһнәләрин чохуну классик мусиги мүшајиәт едирди. Пешәкар операторлар сәсләри рәнҝли слајдлара вә Мүгәддәс Китабын таныш һекајәләринин сәһнәләшдирилдији филмә ујғунлашдырараг јазылмыш сәсләри вә мусигини фонографда сәсләндирирдиләр.\nЈерли јығынҹаглардан олан билетпајлајанлар «Фотодрам»ын шәкилләри тәсвир олунан милјонларла пулсуз буклет пајламышдылар\nФилмин чох һиссәси вә әксәр шүшә слајдлар өдәнишли студијаларда һазырланмышды. Филаделфијадан, Нју–Јоркдан, Парисдән вә Лондондан олан пешәкар рәссамлар шүшә үзәриндә слајдлары вә лентләри кадр-кадр чәкирдиләр. Бет-Елин рәсм шөбәсинин әмәкдашлары да бу ишдә чох чалышырдылар, чох вахт сынмыш слајдлары әвәз едирдиләр. Алынмыш кадрлардан әлавә, Бет-Ел аиләсинин үзвләри Јонкерсин (Нју–Јорк) јахынлығында Ибраһим, Исһаг, еләҹә дә Ибраһимин оғлуну гурбан ҝәтирмәсинә манеә олан мәләјин ролларында чәкилмишдиләр (Јар. 22:9—12).\nТәлим алмыш операторлар 26 фонограф пластинкасындан вә 500 шүшә слајддан ибарәт 3200 метр узунлуғу олан филми һејрәтамиз дәгигликлә тәртиб етмишдиләр\nРассел гардашын әмәкдашы мәтбуата билдирди ки, информасијанын бу ҹүр өтүрүлмәси «сајсыз-һесабсыз инсанда Мүгәддәс Јазылара даһа чох мараг ојадаҹаг, нәинки бундан әввәл дини биликләрин чатдырылмасы үчүн едилән башга бир шеј». Бәс дин хадимләри руһани ҹәһәтдән аҹ күтләнин тәләбатыны өдәмәк үчүн едилән бу јенилији тәгдирәлајиг һесаб едәҹәкдиләрми? Әксинә, «Фотодрам»ы тамамилә тәнгид едән Христиан дүнјасынын башчылары ҹамааты она бахмагдан чәкиндирмәк үчүн һәтта һијләјә вә абырсыз фәндләрә әл атырдылар. Мәсәлән, бир дәфә башчылар әлбир олуб ишығы кәсмишдиләр.\n1914-ҹү ил јахынлашдыгҹа Б. М. К. Т. Б. бүтүн дүнјада шаһидлик етмәк үчүн бүтүн ҝүҹләрини сәфәрбәр етдиләр. «Јарадылыш фотодрамы» ишыг үзү ҝөрдү. Бу лајиһәјә чохлу вахт, зәһмәт вә вәсаит сәрф едилди\nБу ишдә иштирак едәнләр, һәмчинин јахаларына Исанын ушаглыг шәкли тәсвир олунан «Сүлһ» нишаны тахмышдылар. Бу нишан ону тахана «сүлһ оғлу» олмағы хатырладырды\nБуна бахмајараг, «Фотодрам»а пулсуз бахмаг үчүн ҝәлән тамашачыларын әлиндән театрларда ијнә атсан јерә дүшмәзди. Бирләшмиш Штатларын 80-ә јахын шәһәриндә һәр ҝүн «Фотодрам» нүмајиш етдирилирди. Һејран галмыш тамашачыларын әксәријјәти биринҹи дәфә иди ки «данышан филмә» бахырдылар. Сүрәтләндирилмиш шәкилләр васитәсилә тамашачылар ҹүҹәнин димдијинин габыгдан неҹә чыхдығыны вә ҝүлүн еҹазкар шәкилдә неҹә ачдығыны изләјирдиләр. Мүасир елми мәлуматлар Јеһованын еҹазкар мүдриклијини бәјан едир. Мәгаләнин ҝиришиндә хатырландығы кими, «Фотодрам»ын әввәлиндә Рассел гардашы сәһнәдә ҝөрән тамашачылардан биринә һәтта елә ҝәлмишди ки, натиг «Рассел гардаша даһа чох охшајыр, нәинки Рассел гардаш өзүнә».\nҮГӘДДӘС КИТАБ ҮЗРӘ МААРИФЛӘНДИРМӘ ИШИНДӘ ЈЕНИ МӘРҺӘЛӘ\n«Онда улдузларын јарадылмасындан тутмуш Мәсиһин Миниллик Һөкмранлығынын мөһтәшәм сонуна кими бүтүн һадисәләрин шәкилләри ҹәмләниб» (1914-ҹү илдә 14 јашында олан Ф. Стуарт Барнес).\nМүәллиф вә киношүнас Тим Диркс «Фотодрам»ы «синхронизасија едилмиш сәсләри (јазылмыш нитг), һәрәкәтли кадрлары вә ҝөзохшајан парлаг рәнҝли слајдлары олан илк сәнәдли филм» кими тәсвир етмишди. «Фотодрам»дан әввәл чәкилмиш филмләрдә бу техникаларын бәзиләри истифадә едилсә дә, бунларын һамысы ејни вахтда һеч бир филмдә олмамышды, хүсусилә дә Мүгәддәс Китабла бағлы филмләрдә. Вә бу филмин јалныз биринҹи илиндә Шимали Америка, Авропа, Австралија вә Јени Зеландијада, үмумиликдә, тәхминән доггуз милјон тамашачы ону сејр етмишди!\n«Фотодрам» илк дәфә 1914-ҹү илин јанварын 11-дә Нју–Јорк шәһәриндә нүмајиш етдирилмишди. Бундан једди ај сонра, сонралар Биринҹи Дүнја мүһарибәси адланан фәлакәт башлады. Анҹаг бүтүн дүнјадан инсанлар бу «Фотодрам»а бахмаг үчүн топлашмаға давам едирдиләр, Падшаһлығын ҝәтирәҹәји хејир-дуалары сејр етмәк онлара гәлб раһатлығы верирди. 1914-ҹү илдә «Фотодрам» гәдәр мөһтәшәм филм олмамышды.\n«Фотодрам»ын ијирми нәфәрдән ибарәт һејәти груплар һалында бүтүн Шимали Америкада фәалијјәт ҝөстәриб


Q=7	C=2	SS=0	LS=4	PS=0	DC=0	LC=0	SD=0	BS=3	G0=47	G1=40	G2=19	DLID=az_RU	BODY=ҜӘМИ-ГАЈА: “Улу кечмишимизә бир нәзәр” — AQRA Elmin İnkişafına Dətsək İctimai Birliyi\nНечә сәнәдир ки, ҝөркәмли Азәрбаjҹан алими вә тәрҹүмәчиси Әбүлфәзл Һүсеjни арамызда jохдур. Бу jанарлы шәхсиjjәт Нахчыванда, онун гәдим абидәләри илә, әдәби мүһити илә jахындан мәшғул олмуш, бу улу диjар һаггында онларҹа санбаллы, елми-публисистик мәгаләләр jазмышдыр.\nОхуҹулар тәрәфиндән сонсуз мәһәббәтлә гаршыланан һәмин jазылар ичәрисиндә “Ҝәмигаjа һаггында”кы елми-публисистик мәгалә вахты илә “Шәрг гапысы” гәзетиндә дәрҹ олунмуш, мүәллифә ҝениш охуҹу күтләси арасында бөjүк һөрмәт газандырмышдыр.\nБу ҝүн сизә тәгдим етдиjимиз “Ҝәмигаjа-Алхараг” мәгаләси 1982-ҹи илдә jазылмышдыр. Һәмин мәгалә илк дәфәдир ки, ишыг үзү ҝөрүр.\nУлу Азәрбаjҹан вәтәндашы Низами Ҝәнҹәви халгымызын бүтүн адәт-әнәнәләри, зәрб мәсәлләри, дастан вә нағыллары, хөрәкләри, меjвә адлары, ширниjjаты, мусиги, ме`марлыг, габ-гаҹаг, мизүстү оjунлары, меjдан оjунлары, фәлсәфи фикри вә башгалары илә бирликдә чохлу jер адларымызы да өз “Хәмсә енсиклопедиjасы”на дахил етмишдир. “Хәмсә”дә дәфәләрлә “Бағи-сивид” (Ағдам), Бәрдә, Ҝәнҹә, Шәки, Азәрбаjҹан, Хәзәр, Рум, Ширван, Алан-Аран, Һәмдуниjан вә с. тәсадүф едилир. “Хосров вә Ширин” әсәриндә Азәрбаjҹанын гәдим һүдудлары, она табе олан jерләр дә тәсвир едилир. Низами Мәһинбанудан данышаркән jазыр:\n…Онундур о Аран мүлкилә Әрмән,\nЧыха билмәз бири әсла сөзүндән.\nСечәр, һәр фәсл өзичин бир мәканы,\nКи, хош кечсин онун дөври-заманы.\nЈери ҝәлмишкән, деjәк ки, ше’рин давамында ады чәкилән “Абхаз” гәдим Азәрбаjҹан дилиндә тәһрифә уғрамадан әввәл “аб” (баш бина) вә “кас” олуб “Абкас” индики мә’нада “Баш Гафгаз” мәфһумундадыр. “Әрмән” исә ҹәннәт, ҝөзәл jер кими мә’наланыр. Бу сөзүн илк көкү “ир”лә әлагләдар Ҝүлүстани-ирәм, Ирмәкли-Әрмәки (кәнд ады), Ирмак (беһишт) вә башгаларыны ҝөстәрмәк олар. Низами бу сөзү беһишт мә`насында ишләтмишдир.\nӘдәбиjjатда ҝет-ҝедә сабитләшсә дә “әрмәни” деjилән халг әслиндә “һаjс” вә “хаjс” милләт ады деjилдир. Тарихчиләрин, о ҹүмләдән һаjс тәдгигатчыларынын өзләринин фикринҹә бу халг ерадан бир гәдәр әввәл Һиндистан-Авропа jолу илә ҝәлиб бурада сакин олублар. Һаjсларын өзләринин тәсдигинә ҝөрә бу сөз онларын дилинә мәхсус деjилдир.\nНизами “Хәмсә”синдә Азәрбаjҹанын бир сыра ҹоғрафи адлары вардыр. Орада Нахчыван саһәләриндән сөһбәт ҝедәркән индиjәдәк диггәтдән jаjынмыш бир дағ тәсвири вардыр. Дағын дастандакы тәсвири бу ҝүн һәjатда олдуғу кими галмагдадыр. Сөjләмәjә еһтиjаҹ jохдур ки, тарихән 7-8 мин ил өтмәсинин гранит гаjалара ҹидди тә`сири ола билмәз. Јалныз онларын үзәриндә һава бирләшмәси өзүнү ҝөстәрә билмир.\nБу мараглы еjниjjәти мүшаһидә етмәк үчүн бә`зи тарихи олгулара гаjытмаг лазым ҝәлир. Һаман һадисәләрдән бири “Нуг” туфаныдыр (Нуһ туфаны). Дүнjа елминин сүбутуна ҝөрә һәjатда баш верән бу дашгын Ағрыдағы вә jа Араратдан (гәдим Азәрбаjҹан дилиндә одатан, одпүскүрән, вулканлы) сәрчешмә тутан Күр, Араз вә Ҹәнуба ахан Фәрат чаjынын вулкан нәтиҹәсиндә ҹәбри даjаныб дашмасы, бир дә шиддәтли jағышларын jағмасындан әмәлә ҝәлмишдир. Алимләрин даһа дәгиг тәдгиг вә тәсдигинә ҝөрә вулкан тәкҹә Ағры деjил, еjни заманда бу ҝүн “Ҝәмигаjа” адланан дағда да баш вермишдир. “Ҝәмигаjа ” илә Арарат бир-бириндән о гәдәр дә узагда деjилләр. Вулканын мәнбәjи “Ҝәмигаjа”нын гүлләсиндә нәһәнҝ бир ҝөл jери кими галмагдадыр. Санки бу ҝүн пүскүрүб сәпәләнмиш гүлләнин бу jериндә бир кичик ҝөлмәчә дә мөвҹуддур.\n“Ҝәмигаjа”нын индики мәнзәрәсинә өтәри нәзәр салаг. Дәниз сәтһиндән 4 мин метрә jахын һүндүрлүjү олан бу әзәмәтли дағ гәдим Ордубадын (Ордубад) шималында jерләшир. Дағын даш материалы гырмызымтыл гранитләрдән ибарәтдир. Вулкандан әввәлки гүллә пүскүрмә нәтиҹәсиндә мүхтәлиф ҹәһәтләрә сәпәләниб кома-кома бир-биринин үстүнә галанмышдыр. Вулакндан чыхан дашлар jанғындан сонра гапгара гаралмышдыр. Онлары 1-2 миллиметр оjдугда өз рәнҝләри, гырмызылыг ҝөрүнүр. Геjд едәк ки, “Ҝәмигаjа” илә jанашы даjанан Гапыҹыг гүлләси дә еjни тәрздә бу һадисәjә мә’руз галмышдыр.\nБилдирмәк лазымдыр ки,бу гаjаларын үзәриндә минләрлә jазылы абидәләр вар. Онларын бә’зиләри сирли галдығы һалда бир чохларынын нәдән ибарәт олдуғу мә’лумдур. Һәккедилмә тарихи 7 мин 500 ил бундан әввәлә аид олан бу тәсвирләрдә һәндәси, ҹоғрафи, астрономиjа вә һәр һансы бир ҹиһаз хәритәләри – лаjиһәләри, еләҹә дә ҹәдвәлләр ҝөрмәк мүмкүндүр. Бу тәсвирләрин jанында вә аjрылыгда гәдим Руми әлифбасы илә бир сыра jазылар да аjдын ашкар охунмагдадыр. Онлар мәһз бурада туфанын баш вермәси илә әлагәдардыр. Бунлар jалныз Азәрбаjҹан деjил, бүтүн бәшәр мәдәниjjәти үчүн мүһүм сәнәдләрдир.\n7500 ил әввәл вулкан едән гырмызы гранит дағын сәпәләнмиш гүлләси әтрасындакы адыны чәкдиjимиз гаралмыш дашларын бәдии тәсвирини Низамидә белә ҝөрүрүк:\nО дағ ки, Алхарагдыр сөjләjирләр,\nТөкүлмүш гүлләси нәгл еjләjирләр.\nО ҝүл рәнҝли даға матәмли дашлар\nОтурмуш гәмлә, ҝеjмиш гарә палтар.\nБәлалар бир заман назил олунҹа,\nЧичәкләртәк олубдур парча-парча,\nФәләк мәст олду һаjындан о дағын,\nСалыб сындырды дашә меj чанағын.\nДиггәт етсәк, ҝөрәҹәjик ки, дастаны нәгл едән бәрдәли мүдрик инсан өз нәглиндә таныш олдуғумуз “Ҝәмигаjа”нын тәсвирини бөjүк шаир Низамиjә ачмышдыр. “…Ҝүл рәнҝли дағ бәлалар ҝәләндә ҝүл кими парча-парча олуб, гүлләси төкүлүб,гара ҝеjмиш дашлар она матәм сахлаjыблар…”\nҺадисә әфсанәjә чеврилсә дә фактлар галмагдадыр. Профессор Әли Султанлынын тәбиринҹә десәк, әфсанәләр тарихин түл пәрдәси архасында ҝөрүнән һәгигәтләрдир. Мә’лумдур ки, һәр бир әфсанәнин реал мәншәjи олмалыдыр. Бурада Алхараг сөзүнүн дағ ады кими галмасы олдугҹа мараглы вә әһәмиjjәтлидир. Алхараг нә демәкдир?\nБу сөз ики көк вә шәкилчидән ибарәтдир. “Ал” дилимиздә гырмызы демәкдир, “гаранын” әсил мә’насы бөjүк, нәһәнҝ, әзәмәтлидир. Мәсәлән, Низамидә “гара” рәнҝләрин сону кими “гарадан о jана рәнҝ jохдур” деjә ишләнир. Бу инди дә дилимиздә мисал кими галмагдадыр. Сонра Гара дағ, Гара jер, Гара дәниз, Гара хан вә с. мәһз рәнҝ деjил, һәҹминә, тутумуна, гүдрәтинә ҝөрә белә адланыр. “Ағ” исә, әлбәттә сонлуг шәкилчидир. Алхараг адында бир сыра сөзләримиздә олдуғу кими “г” сәси “х” илә әвәз едилмишдир.\n“Алгараг” гәдим шәкилдә “гырмызы”, “нәһәнҝ, һүндүр, әзәмәтли” ики мәфһумдан дағ ады кими олдугҹа уjғун өзүнә, ҝөрүнүшүнә мүвафиг улуслар тәрәфиндән jаранмышдыр. Бурадан нәтиҹә чыхармаг олур ки, “Ҝәмигаjа”нын туфандан әввәлки ады “Алхараг” олмушдур.Јада салаг ки, бу ҝүн “Кәпәз” дедиjимиз jенә дә әзәмәтли дағын ады тарихдә “Алхараг”дыр. Ҝөрүнүр ки, бабалар о кими jерләримизә еjни ады верирмишләр. Азәрбаjҹан jер адларынын бир чоху мә’на е’тибары илә бу мәзмундадырлар. Мәсәлән, jухарыда дедиjимиз Гарадағ, Нахчывандакы Еланлы, Ҝәнҹәдәки Гошгар, Шаһдағ, Шуша, Бозгуш вә с.\nБеләликлә, дилдән-дилә, синәдән-синәjә әфсанәләшиб ҝәлән, Низами гәләми илә сабитләшиб галан “Алгараг” (Алхараг) бизә улу кечмишимиздән, мин илләр бундан өнҹә бурада бу ҝүн дә фәргләнмәjән дилдә данышан бабалардан jадиҝар галан дағ боjда әзәмәтли сөз абидәсидир. “Алгараг” – “Ҝәмигаjа” гәдим Нахчыванда jашаjан бир дағ ады…”\nфилолоҝиjа елмләри намизәди\n“Шәрг Гапысы” гәзети, 06 сентjабр 1991-ҹи ил\nМатериал М.С.Ордубади адына Нахчыван китабханасынын Китабхана — Библиографиjа Просесләринин Автоматлашдырылмасы шөбәсинин мүдириСүдабә ханым Сүлеjманова тәрәфиндән тәгдим едилмишдир.\nA Letter to Human Whom I Miss\nNəsirəddin Tusi və Azərbaycanda astronomiyanın inkişafı — II hissə\nƏzizə Cəfərzadənin “Hundağı” povestində tarix və müasirlik problemi\nБахыш сайы: 1 894


Q=0	C=0	SS=0	LS=0	PS=0	DC=0	LC=0	SD=0	BS=1	G0=22	G1=14	G2=6	DLID=az_RU	BODY=Nur-az.com - Дин дејәндә "чыхма" чыханлар, "ҝетмә" ҝедәнләр, "өртүн" өртүнмәјәнләр...\nДин дејәндә "чыхма" чыханлар, "ҝетмә" ҝедәнләр, "өртүн" өртүнмәјәнләр...\nАллаһа һамыдан шикајәт едән суријалы көрпә...\nКорона демәк олар аләми бүрүјүб. Амма ахирәти вә өлүмү анмаг,Â Аллаһа ибадәт үчүн дә јахшы фүрсәтдир. Бир јандан диндарлар дуа едирсә, динсизләр дә диндар олмаға башлајыб. Һәтта дејирләр ки, христианлар ҝәлиб мүсәлман ибадәтҝаһларында ибадәт едир.\nҺәгигәтән дә нә бөјүк гәләт еләмишик ки, белә бир бәлаја, имтаһана – нә дејирсиниз дејин – дүчар олмушуг. Чүнки нә демәјинизин бир фәрги вә өнәми јохдур. Нәтиҹәдә ҝедирик.\nӘввәлләр кимләрсә корона илә зарафатлашдыса, сатирик филмләр, клипләр дүзәлтдиләрсә дә артыг һамы корона илә барышыб, фәгәт үмидләр ҝөјләрә (Аллаһ гәсдијлә) тикилиб.\nЈадыма суријалы көрпә дүшдү. Һамымыз о суријалы көрпәјик. Дүнјадан коронадан гуртуландан сонра дүзәлмәк артыг бизә ваҹиб олаҹаг. Чүнки Аллаһ бу дәфә гәләтләримиздән кечди демәкдир. Бу имтаһандан үзүағ чыхандан сонра Али Сәудун, Американын, Исраилин башына дүнјаны коронавирус етмәк лазымдыр. Чүнки фәрди ҝүнаһларымыз варса да ки, бу залымлар, динсизләрин дүнјада мәзлумлара зүлмләр етдикләрини ҝөрдүк вә сусдуг. О, суријалы ушаг – зүлмә мәруз галан, зүлм илә дәнизә атылан көрпә бүтүн дүнја демишди ки, Аллаһа һамыныздан шикајәт едәҹәјәм. Тәбии ки, тәкҹә о јох. Затән бүтүн јәмәнли, суријалы, фәләстинли, ираглы, әфганистанлы көрпәләр һәмин суријалы көрпә иди. Садәҹә онлар ҝизлин шикајәт етдиләр, суријалы ачыг-ашкар һәдәләмишди. Инди америкалар, натолар, бмтләр, али-сәуд коалисијасы ордуларыны бир ушағын аһы әлејһинә ишә салсын ҝөрәк.\nҜәләк фәрди ҝүнаһлара... Нә гәдәр дедиләр ај балам, дин дејир ки, чылпаг бајыра чыхма. Артыг һеч беш дәнә чадра ҝејиниб чыхмаг да олмур. Ҝәрәк хүсуси горума ҝејимләри ҝејинәсән. Дин деди ки, араг, алкол, шејтан нәҹиси верилән јерә ҝетмә, амма ҝетдиниз. Инди һеч јерә ҝедә билмирсиниз. Дин деди ки, намәһрәмә әл вериб ҝөрүшмә, инди доғма баланызы өпә билмирсиниз. Аллаһ ҝеҹ едәр ҝүҹ едәр. Одур ки, башымызы даша дөјүб “гәләт еләмишик” сәдаларыны әршә дирәмәлијик.


Q=8	C=5	SS=4	LS=0	PS=0	DC=0	LC=0	SD=0	BS=4	G0=81	G1=50	G2=22	DLID=az_RU	BODY=Тәлһәнин агибәти - Ислам тарИхИндәкИ ролу Мө`минләр анасы Ајишәнин\nТәлһә неҹә гәтлә јетирилди\nАхырынҹы дөјүш башлајыр\nАјишәнин илк үзәнҝитутаны Кә`б Ибни Сур\nКәб ибни Сур кимдир\nҺәгигәтән Османын гәтлиндә Тәлһә ҝүнаһкарды.\nИбни Әсакир јазыр:\nМүһарибә башламаздан әввәл Әли ™ Тәлһәни јанына чағырыб, она деди: –\nТәлһә! Сәни анд верирәм Аллаһа Пејғәмбәр ¡-дән ешидмәдинми ки, мәним һаггымда бујурубду: Мән һәр кимин мөвласыјам, Әли дә онун мөвласыдыр.\nИлаһи Әлини достуну дост, дүшмәнини дүшмән тут.\nТәлһә сүси: Бәли, ешитмишәм вә јахшы јадымдадыр.\nӘли ™ бујурду: Әҹәба!! Бәс нијә мәнимлә мүһарибә едирсән?!\nТәбәри бу һагда јазыр:\nДөјүш башламаздан әввәл Әли ™ Тәлһә илә ҝөрүшүб, она деди: –\nТәлһә! Сән өз ханымыны евдә гојуб, Пејғәмбәрин ¡-ин ханымыны исә дөјүш мејданына ҝәтирән вә мәним беј`әтими сындыран бир шәхссән!\nТәлһә Әли ™-ын ҹавабында деди: – Әли! Мән сәнинлә өз ихтијарымла беј`әт етмәмишәм. Бәлкә мән гылынҹ ҝүҹүнә сәнинлә беј`әт етмишәм.\nИбни Әсакин вә Зәһәби јазыр: Әбу Рыҹа дејир:\nМән Тәлһәни ат үстә ордусунун арасында фәрјад едән һалда ҝөрдүм. О, дејирди: Ҹамаат! Сакит олун, ҹамаат! Мәнә гулаг асын. Тәлһә нә гәдәр фәрјад етсәдә ҹамааты сакит едә билмәди. Тәлһә ҹамаатын бу һәрәкәтиндән нараһат олуб, деди: – Туф (түпүрүк) олсун бу ҹанавар сифәт ҹамаата ки, ҹәһәннәм атәшинин пәрванәләридирләр.\nТарихи Ибни Әсәм белә ҝәлмишдир: Тәлһә өз әҝәрләринә үз тутуб, уҹа сәслә деди: – Еј Аллаһ бәндәләри сәбр един. Гәләбә һәмишә сәбр едәнләрә нәсиб олур.\nӘбу Михнәф јазыр: Ҹүндәб ибни Бадуллаһ дејир:\nМән Ҹәмәл мүһарибәсиндә Тәлһә вә дсотлары Әли ™-ла мүһарибә едирди. Амма онларын јаралылары чох олдуғундан онлар ҝери чәкилдиләр. Тәлһәнин әсҝәрләри бир-бир гачырдылар. Тәлһә һамыдан габаг јараланмышды вә фәрјад едирди: Еј Аллаһ бәндәләри! Сәбр един. Чүнки гәләбә сәбрә бағлыдыр.\nТәлһә неҹә гәтлә јетирилди?\nЈә`губи, Ибни Әсакир, Ибни Әбдирәбиһ, Ибни Әбдубирр "Истиј`аб", китабында, Ибни Әсир Камил китабында вә Ибни Һәҹәр Әсгәлани јазыр: Әли ™ вә Тәлһә ордусу мүһрибәјә мәшғул олан вахт Тәлһәнин командирләриндән бири олан, Мәрван өз-өзүнә деди: – Әҝәр бу фүрсәтдән истифадә едиб, Османын гатилиндә интигам алмасам, нә вахт бу фүрсәти әлә ҝәтирәҹәм? Мәрван бу сөзү дејиб, Тәлһәјә тәрәф бир ох атды. Ох онун дизинә дәјди вә бунунла да Тәлһә өлдү.\nИбни Сәд “Тәбәгат” китабында јазыр: Тәлһы өз достлары тәрәфиндән јараландығыны билиб, һәјатынын ахыр дәгигәләриндә деди: – Аллаһа анд олсун мәнә дәјән ох Әлинин ордусу тәрәфиндән дејилмәди.\nМәс`уди Тәлһәнин гәтли һагда јазыр: Дөјүш әсансында Мәрван Тәлһәни өзүндән гафил олдуғуну һисс едиб, Османын интигамын алмаг фикринә дүшдү вә өз-өзүнә деди: – Аллаһа анд олсун Әлинин ја Тәлһәнин ордусуна тәрәф ох атмағын мәним үчүн фәрги јохдур. Сонра Мәрван досту Тәлһәјә тәрәф ох атды. Ох онун голундан дәјди вә голундан ган ахмаға башлады. Бу охун тәсириндән дә Тәлһә өлдү.\nТарихчиләр јазырлар: Тәлһә јараларынын ағыр олдуғуну ҝөрүб, гуламына деди: – Мәни бир ағаҹын көлҝәсинә апар ки, ҝүнәшин шиддәтили истисиндән гуртулум. Гулам деди: – Әмир! Бу сәһрада көлҝәлик јохдур. Мән сәни һара апарым? Тәлһә бу вахт һәсрәтлә деди: –\nСүбһаналлаһ, Гүрејш гәбиләси арасында мәндән бәдбәхт инсан јохдур. Еј вај! Ганым батды вә гатилим мә`лум олмады. Илаһи! Бу јандырыҹы ох һардан ҝәлди?\nМәним өмрүмә сон гојду.\nИбни Әбдулбирр вә Зәһәби јазыр: Ајишәнин ордусундан илк өлдүрүлән Тәлһә олду. О, Зүбејрин командирликдән вә ордудан узаглашдыгдан сонра Ајишәнин ордусунун командири олду.\nБәли, Беләликлә Ајишәнин ордусунун икинҹи командири дә гәтлә јетирилди. Амма онун өлүмү Ајишәнин әсҝәрләринин үрәкләриндә һеч бир горху јаратмады. Чүнки онларын бајрагдары Ајишынин кәҹавәси белиндә олан дәвә иди. Ки, ордунун гаршысында һәрәкәт едирди. Тәлһәнин өлүмүндән сонра әсҝәрләрин дәвәјә олан диггәти даһада артды.1\nАјишә! Хәҹаләт чәкмәк сәнин үчүн мүсәлманлар вә өз өвладларынла дөјүшмәкдән јахшыдыр.\nҸәмәл мүһарибәси бир нечә кичик дөјүшләрдән тәшкил олунмушдур:\nҺакиминин ордусу арасында мүһарибә баш верди.\n2-ајишәнин ордусунун мәсҹидә вә бејтулмала һүҹуму.\n3-Һәким ибни Ҹәбәләнин Ајишәнин ордусу илә дөјүшү.\n4-Ахырынҹы дөјүш исә Әли ™-ын Бәсрәјә дахил олмасындан сонра башлады. Бу дөјүш Ајишәнин ордусунун мәғлубијјәти илә сона јетди.\nБу мүһарибәдә Ајишәнин ордусунун бајрағы јох иди. Ордунун бајрағы Ајишәнин дәвәси иди ки, ордунун гаршысында һәрәкәт едир вә ордуја ҝүҹ вә руһијә верирди. Һәмин дәвәнин сајәсиндә Ајишәнин әсҝәрләри чох ҝөзәл бир руһијә илә Әли ™-ын ордусу илә дөјүшүрдү.\nӘли ™ вәзијјәти белә ҝөрүб, гара әммамәсини бағлады вә ордусун дөјүшә һазырлады. Һәзрәт дөјүш бајрағыны оғлу Мәһәммәд Һәнәфијјәјә верди.\nМән аддымламаг истәјәндә гаршымда низәләрдән вә гылынҹлардан дәмир бир сәд ҝөрдүм. Атам бир даһа мәнә һүҹум әмри верди. Атама дедим: Неҹә һәрәкәт едим бир һалда ки, низәләр вә гылынҹлар гаршымда мөһкәм бир сәд јарадыб.\nБу вахт бајрағы әлиндән алды вә дүшмәнин ордусуна һүҹум едиб, белә бир рәҹәз охуду:\nАјишә! Мәним јахшылыгларым сәни белә мәғрур едиб ки, сәни мәним әлејһимә гијама вадар едиб.\nАјишә! Мәғрур олма! Сәнин әтрафында ҹәм оланлар дост палтарында дүшмәнләрдир.\nАјишә! Өлүм вә хәҹаләт чәкмәк сәнин үчүн мүсәлманлар вә өвладларын арасында дөјүш јаратмагдан јашыдыр.\nКәб! Мәҝәр мәним сәнин бојнунда аналыг һаггым јохду?\nДәвәнин јүјәни Кәбин әлиндә.\nГејд етдик ки, Ајишәнин ордусунун бајрағы дәвә иди. Дәвәнин јүјәни кимин әлиндә олсајды, орду бајрагдары һесаб олунурду. Бу мәгам илк дәфә Кәб ибни Сур (Бәсрәнин газисинә) нәсиб олду. Дөјүш башлады јаваш-јаваш шиддәтләнди. Бу вахт Кәб бојнунда Гур`ан, бир әлиндә әса о бири әлиндә исә дәвәнин јүјәнини тутмуш, ордунун гаршысында һәрәкәт едирди. Бирдән танынмајан бир шәхс ону охла јаралады. О, һәмин јаранын тәсириндән өлдү.\nКәб ибни Сур кимдир?\nКәб ибни сур Өмәрин дөврүндән Бәсрәнин газысы иди. О, бу мәсулијјәти Ҹәмәл дөјүшүнә гәдәр горумушду. О, бу мүһарибәни наһагг олдуғуна инанырды. Тәбәри нәгл едир: Кәб дејир: Аллаһа анд олсун! Мәним бу дөјүш һагда әгидәм гоҹа бир гарынын әгидәси кими дир ки, оғлуна белә нәсиһәт верир: “Оғлум! Нә ҹамаатдан узаглаш, нә дә мүһарибәләрдә онларла шәрик ол”.\nИбни сәд дә белә нәгл едир: Тәлһә, Зүбејр вә Ајишә Бәсрәјә дахил оланда, Кәб ибни Сур мүһарибәдән узаглашмаг үчүн евинин гапсыны бағлады Кәб бу јолла ҹамаатла әлагәсини кәсди.\nАјишәјә хәбәр вердиләр ки, Кәб Бәсрәдә бөјүк шәхсијјәтләрдән биридир. Әҝәр о Ајишәнин ордусуна гошулса нечә мин нәфәрдә ибарәт олан “Әзд” тајфасынын көмәјиндән истифадә едәҹәк. Ајишә дә онун разылығын ҹәлб етмәк үчүн Кәбин еви нә ҝетди вә бу һагда онунла сөһбәт етди. Амма Кәб она мүсбәт ҹаваб вермәди. Ајишә һәддән артыг исрар едәрәк деди: – Еј Кәб! Мәҝәр мән сәнин анан дејиләм? Мәҝәр мәним сәнин бојнунда аналыг һаггым јохдур7 ајишә өз кәскин сөзләри илә Кәбин тәсир алтына салды вә ону разы етди.\nИбни Сәд Ајишәнин Кәблә ҝөрүшә вадар едән шәхсин адыны гејд етмир. Амма бөјүк шиә алими Шејх Муфид бу тәклифин Тәлһә вә Зүбејр тәрәфиндән олдуғуну гејд етмишдир. Шејх Мүфид јазыр:\nТәлһә вә Зүбејрлә беј`әт етмәјән габиләләрдән бири дә “Әзд” гәбиләси иди. Чүнки Кәб Бәсрәнин газиси, Јәмән әһалисинин рәиси һесаб олунурду. Әзд гәбиләси дә Кәбә итаәт едәрәк, онлар да беј`әт етмәдиләр. Тәлһә вә Зүбејр Кәбин јанына бир шәхс ҝөндәриб, ондан көмәк вә һәмкарлыг истәдиләр. Амма о имтина етди вә деди: – Мәним әлимдән ҝәлән иш һәр ики тәрәфдән узаглашмагдыр.\nТәлһә вә Зүбејр Кәбин сөзүнү гәбул-етмәјиб, дедиләр: – Биз ҝәрәк онун битәрәфлији илә гәнаәтләнмәјәк. О, ҝәрәк бизимлә һәмкарлыг етсин. Чүнки әҝәр о өзүн кәнара шәксә, бүтүн Әзд гәбиләси дә биздән узаглашаҹаг.\nБуна ҝөрә дә Тәлһы вә Зүбејр Кәбин евинә ҝедиб, ондан ҝөрүш үчүн изн истәдиләр. Кәб онлара изн вермәди. Онлар Ајишәнин јанына гајыдыб, һадисәни она данышдылар. Тәлһә вә Зүбејр бу ишинин чох горхулу агибәти олдуғуну билдирдиләр. Онлар Ајишәнин онунла ҝөрүшә ҝетмәјә вадар етдиләр. Әввәл Ајишә онларын тәклифини гәбул-етмәди вә бир шәхси онун јанына ҝөндәрди вә ондан ҝөрүшмәк үчүн изин истәди. Амма Кәб Ајишә илә ҝөрүшә разылыг вермәди.\nТәлһә вә Зүбејр вәзијјәти белә ҝөрүб, Ајишәни мәҹбур етдиләр ки, өзү Кәбин евинә ҝетсин. Онлар Ајишәјә дедиләр: – Ајишә! Әҝәр о бизимлә һәмкарлыг етмәсә, шүбһәсиз “Әзд” гәбиләси дә һәмкарлыг етмәјәҹәк. Сәнин минијә миниб, онун евинә ҝетмәкдән башга чарә јохдур. Бәлкә сәнин сөзүнү рәд едә билмәјә.\nТәлһә вә Зүбејр чох исрар етдикдән сонра Ајишә мәҹбур олуб, ата миниб, бәсрәлиләрлә онун евинә ҝетди. Ајишә чох исрар етдикдән сонра Кәби разы етди. Кәб Ајишәнин ордусунун бајрагдары олду.\nМүбәррәд “Камил” китабында јазыр: Ҹәмәл дөјүшүндә Кәбин бојнунда Гур`ан вар иди. О, үч вә ја дөрд гардашы илә бирликдә Ајишәнин ордусунда дөјүшдү вә гәтлә јетирилди.1


Q=31	C=13	SS=6	LS=20	PS=0	DC=0	LC=0	SD=0	BS=3	G0=4	G1=4	G2=3	DLID=az_RU	BODY=«Чархы Фәләк», ниjә деjилирди, «Чаршәнбә», нәjә деjилирди… — AQRA Elmin İnkişafına Dətsək İctimai Birliyi\nАзәрбаjҹан Әразисиндә, Азәрләрдән, Бабаларымыздан галма, бир чох, мүһүм Анлаjышлар мөвҹуд олуб!\nОнлар, о, Бабаларымыз, чох-чох Гәдим Дөврдән, Отураг Һәjат сүрдүкләриндән, Әразиләриндә баш верән, һәр бир Тәбиәт һадисәләри, Каинат Ганунлары ардыҹыллыгларына, чох диггәтлә вә баш верән, бүтүн һаллара, бөjүк бир һадисә кими, jанашырдылар!\nБабаларымызын бу Әразидә, Отураг Һәjат сүрдүкләринин, бир әламәти дә, бир тарихи һәгигәти дә, ондан ибарәтдир ки, бүтүн әрәфәләрә ҝөрә, онлары әһатә едән Аләмдә, баш верән, Тәбиәт һадисәләринин, бу Әразидә, дәгиг ардыҹыллыгда, ҝүнләр, һәфтәләр саjы илә, әвәзләнмәси, онларын, бу Әразидән башлаjараг, бири-бирини, әвәз етмәклә, ардыҹыл Ҝүн саjлары, Јениликләри, иҹра едилмәләринин, үст-үстә дүшмәси илә, характеризә олунур!\nОнлар, о, чох Гәдим Дөврдән, Астрономиjа Елмини, чох дәриндән билдикләриндән, она, чох диггәтлә, дәгигликлә jанашдыгларындан, бүтүн Тәбиәт һадисәләринин, Каинатла бағлы олдуғуна, әсасланырдылар!\nБабаларымыздан, Азәрләрдән галма, «Чархы Фәләк», ифадәси, Бизим Галактикада, бизим Ҝүнәш Системиндә, баш верән, һесабатлар ардыҹыллығыны, билдирмәк иди!\n«Чархы Фәләк», һәр һансы бир, Халг дили jох, Тәбиәтдә баш верән, бири-бирини, бир Чарх, Тәкәр кими, әвәз едән, ардыҹыллыг һадисәси кими, нәзәрдә тутулурду!\n«Чархы Фәләк», jә’ни ки, һәрәкәтләрин, ардыҹыл олараг, бир тәкәр кими, бир Чарх кими, бири-бирини, әвәз етмәси, «Фәләк» исә, о Дөвр үчүн, Каинат, Ҝөj Гүббәси кими, Сәмада баш верән, һал-һәрәкəтләр кими, шәрһ олунурду!\nБу, «Чархы Фәләк», һәр һансы бир, Әрази дили-дилчилиjи jох, сырф, Каинат Дили-Дилчилиjи, бизим Ҝүнәш Системиндә, баш верән, ардыҹыл һәрәкәт Механикасына, аид едилирди!\nМ. Фүзули дә, гәзәлиндә деjир ки, «Фәләкләр jанды, аһымдан», jә’ни ки, Ҝөjләрә, Сәмалара, һалымы билдирмәклә, аһымла Каинат да, Ҝөj Гүббәси дә, jанды, һалымдан. «Мәни бимары, санмазмы», jә’ни ки, Јердә, Онун, бир Паjы олдуғуму, Билмәзми, деjирди.\n«Фәләк», Каинат өлчүсүндә, бизим Ҝүнәш Системинин, Ҝөj Гүббәси кими, характеризә, олунурду!\nБу сәбәбдән, Азәрләрдән, Бабаларымыздан бизә галан, бир мирас да, һәмин Чархын, Дөрд бөлүмлә һәрәкәтдә олмасы. Дөрд бөлүмлә, бири-бирини, әвәз етмәсидир.\n«Чарх» ифадәси, рәгәм ифадәсинә кечмәклә, «Чар», Дөрд ардыҹыллыгда, jә’ни, «Чар», өнҹүл, башланғыҹ ардыҹыллығына сығар, бири-бирини, тамамлаjан анлаjыш олдуғундан, «Чар», һәрәкәтдә олуб, һәрәкәт вериҹинин, ардыҹыл, бири-бирини, әвәз етмәси кими, мүшаһидә едилдиjиндән, ону, рәгәм һалына бөлүб, рәгәм һалында, о, Дөрдүн, о, Дөрд Үнсүрүн, Дөрд Фәслин, Дөрд Сәмтин, Дөрд Ҹәһәтин, Дөрд Чаршәнбәнин вә с. ифадәсидир.\n«Чар», мә’лумдир ки, Дөрд ичәрисиндә, Дөрддүр!\nИ. Нәсими деjир ки, «Үзү Әнбәридир», jә’ни ки, Ҝөзәллик ичәрисиндә, әлавә бир Ҝөзәлликдир!\nӘҝәр, «Чаршәнбәни», Рәгәмләр Дили илә, охусаг, «Чар», Дөрдүн ифадәсидирсә, «(ш)әнбәр» исә, Једдинин ифадәсидир ки, jә’ни ки, Дөрд ардыҹыл олараг, һәр Једди Ҝүнүн давамында, о Једдинин һәр бири, бир Ҝөзәллик, һәр о, Једди Ҝөзәллик, бизи, даһа Јени Ҝүнләрә, Истиләрә, Раһатчылыглара апарар, анламы, дашыjырды.\nАзәрбаjҹан Әразисиндә, Азәрләрдән, Бабаларымыздан бизә галан Мирас Паjыны, Рәгәмләр дили илә, ифадә етсәк, «Дөрд», баш верән ардыҹыллыг, «Једди», ҝүн тамамында, бири-бирини, бу Әразидән тамамлаjар ки, Дөрд Үнсүр деjилән һалын, башланғыҹ һалы да, Дөрд ичәрисиндә, Дөрдә сығаҹаг Чаршәмбәдән биринҹиси, Ишыгла, (нә Ишыгсыз башлаjар ки, нә Ишыгсыз, Төрәjәр ки).\nИкинҹиси, Су илә, (нә сусуз, Пәрвәриш тапар ки), Бабаларымыз Суjун өз Варлыг һалыны да, икиjә бөләрәк, белә изаһ едәрдиләр ки, Соjуг Гыш фәслиндә, Һавада, Суjун, Нәмин гәдәри азалар ки, һава гаты, Торпаг нисби нәмин азлығындан, соjуjур, шахталар дүшүр.\nҺәмин просес еjниликлә, Јаj Мөвсүмүндә дә, тәкрарланыр.\nЈаj мөвсүмүндә, индики тәгвим адлығы илә, Иjун-Август аjында, һава гатында, бир Јарымкүрәдә, Су, Нәм гәдәри, кәскин азалмагла, һаванын чох Исти кечмәси илә, Бостан-Тәрәвәз мәһсулларынын, jетишмәсинә, ән ваҹиб бир амилдир.\nҮчүнҹүсү, Күләк илә. Бу әрәфәдә, Феврал аjынын икинҹи jарысындан башлаjан, күләкләр, бизим әразимизә, Гыш мөвсүмүндә, чөкмүш Соjуг һава күтләсини, Барометр кими, ҝүҹлү күләклә мүшаһидә едилмәси, Соjуг һава Күтләсини сыхмагла, онун jерини, һәлим, рәван Исти һава Күтләси илә, зәнҝинләшдирилмәсиндән, ибарәтдир.\nДөрдүнҹү Чаршәнбә, даһа Һаванын, Торпаг гатынын, тәдриҹән Истинмәсини, Јазын-Баһарын Мүждәчиси кими баjрам, едилир.\nҺәр бир Чаршәнбә, Бабаларымыздан галма, Ишыгла, Исти илә jад едилмәси, О, Ишығын Јердә охшарыны, Оҹаглар, Тонгаллар jандырмагла, һәр һәфтәнин, ардыҹыл дүзүлүш давамы илә, бизләри, Јаза, Јаjа, Истиjә апарыр, анламы илә, Тонгаллар үзәриндән атылараг, jә’ни, бир Һалдан, башга бир Һала кечмәклә, бир Тәрәфдән, башга бир Тәрәфә атылмагла, кечмәклә, «Ишығымыза, Истимизә, говушаг», деjәрәк, онлары Баjрам шәнликләри кими, jад едәрдиләр!\nЧаршәнбәләр, Әрәфәләрин, Јер үзүнүн баjрамыдыр ки, бизләр бу Јер Һалыны jад едәрик, ону бир Баjрам кими, иҹра едәрик!


Q=11	C=9	SS=6	LS=2	PS=0	DC=0	LC=0	SD=0	BS=2	G0=27	G1=23	G2=13	DLID=az_RU	BODY=Дини екстремизмлә бағлы мәһкәмә иши: Русија 16 Јеһованын Шаһидини тәгсирләндирир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон инҝилис испан италјан кинјаруанда кореја маҹар полјак португал румын рус серб серб (латын) словак словен суаһили түрк фин франсыз хорват чех чичева јапон јунан ҝүрҹү\n2 ДЕКАБР 2015-ҸИ ИЛ\nТаганрог Шәһәр Мәһкәмәси 16 Јеһованын Шаһидини дини фәалијјәтә ҝөрә тәгсирли билир\n11 ај давам едән мәһкәмә просесиндән сонра Таганрог Шәһәр Мәһкәмәси 16 Јеһованын Шаһидини динҹ шәраитдә кечирилән дини ҝөрүшләрин тәшкилиндә вә иштиракында тәгсирли билиб ҹинајәткарлыгда иттиһам етди. Мәһкәмә гәрарыны екстремист фәалијјәтин тәшкилатчыларыны вә иштиракчыларыны ҹәзаландыран ҹинајәт һүгугуна әсасән вериб. Бу иттиһама сәбәб Таганрог мәһкәмәләринин 2009-ҹу илдә Русијанын екстремист фәалијјәтлә мүбаризә илә бағлы ганунуну иҹра етмәмәсидир *.\n2015-ҹи ил 30 нојабр тарихиндә һаким Васјутченко А. В. дөрд Јеһованын Шаһидинә беш ил һәбс вә 100 000 рубл (1511 АБШ доллары) ҹәримә кәсди. Диҝәр 12 нәфәрә исә 20 000—70 000 рубла (300—1050 АБШ доллары) гәдәр ҹәримәләди. Анҹаг һаким дәрһал ҹәзаларын вә ҹәримәләрин иҹрасыны тәхирә салды. Бу тәхирәсалынманын мүттәһимләрә неҹә тәсир едәҹәји ајдын дејил. Буна бахмајараг, гәрар мүттәһимләри криминаллашдырыр.\nЧәтин сечим гаршысында\nТаганрогда јашајан 800-дән чох Јеһованын Шаһиди бирликдә топлашыб динҹ шәраитдә Мүгәддәс Китабы арашдырдыглары вә дуа етдикләри үчүн үзләшәҹәкләри шејләрдән нараһатдырлар. Мәһкәмә заманы мүттәһимләр билдирмишдиләр ки, онлар Јеһованын Шаһидләри кими ибадәтләринә давам едәҹәкләр. Чыхарылан һөкм исә онларын гәрарыны сынаға чәкәҹәк. Иттиһам олунанлардан бири олан Александр Скворчов дејир: «Мәһкәмәнин сөзүндән белә чыхыр ки, иманыныздан дөнмәлијик, әкс тәгдирдә тәкрар ҹинајәткарлар кими ҹәзаландырылаҹағыг».\nРусијанын диҝәр бөлҝәләриндәки Шаһидләр Таганрогда верилән һөкмдән сонра нараһат олмаға башлајыблар. Таганрогда олдуғу кими, Самара вә Абинск шәһәрләринин јерли һакимијјәти дә «Екстремист фәалијјәтә гаршы» Гануну Јеһованын Шаһидләринин динҹ шәраитдә кечән ибадәтләринә гаршы иҹра етмәмиш вә јерли Шаһидләрин һүгуги шәхсләрини ләғв етмишдиләр. Нә гәдәр ки, Русија рәсмиләри бу үсулдан истифадә едәҹәкләр, орадакы Јеһованын Шаһидләри азад шәкилдә ибадәт етмәјә чәтинлик чәкәҹәк.\nДин азадлығы уғрунда ҝедән мүбаризә\nБу гәрар ҝөстәрир ки, Јеһованын Шаһидләри динини гадаған етмәк үчүн Русија һөкумәти әлиндән ҝәләни едир. Өтән ил Русија рәсмиләри Јеһованын Шаһидләринин диҝәр ики һүгуги шәхсини екстремист елан едибләр. 2015-ҹи илин март ајындан етибарән һөкумәт Мүгәддәс Китаб да дахил олмагла, Јеһованын Шаһидләринин бүтүн дини әдәбијјатларынын идхалына гадаға гојуб. Ијул ајында исә, Јеһованын Шаһидләринин jw.org рәсми веб-сајтыны гадаған едәрәк дүнјада бу сајты гадаған едән јеҝанә өлкә кими «шөһрәт» газанды. Шаһидләр бу гәрарлары јерли мәһкәмәләрдә мүбаһисәләндирирләр вә Русијада инсан һүгугларынын бәрпа олунмасы үчүн Авропа Инсан Һүгуглары Мәһкәмәсинә 28 әризә ҝөндәрибләр.\nТагонрогдакы 16 Јеһованын Шаһиди бу гәрары апеллјасијаја верәҹәкләр. Бунунла да узун мүддәтдир давам едән һүгуг мүһарибәсиндә јени мәрһәлә башлајаҹаг. Русијада Јеһованын Шаһидләринин мәркәзи идарәсиндәки тәмсилчиси Јарослав Сивулскиј гејд едир: «Онлар мәһкәмәләрдә ики ил јарымдан чох олмаларына бахмајараг, тәәссүф ки, јенә ора ҝетмәли олаҹаглар. Буну да конститусијанын тәмин етдији дин азадлығы һүгугларыны мүдафиә етмәк мәгсәдилә едәҹәкләр».\nЈеһованын Шаһидләри екстремист дејилләр. Онлар Аллаһы вә инсанлары севмәји өјрәдирләр. Таганрогдакы Шаһидләр һәфтәлик ҝөрүшләрдә бүтүн дүнјадакы диндашларынын кечдији мөвзулары кечирләр. Русија һөкумәтинин Јеһованын Шаһидләринә гаршы пис рәфтары илә бағлы 1700-дән артыг ганун позунтусу гејдә алынса да, Јеһованын Шаһидләри гисас алмаг мәгсәдилә бир дәфә дә олсун вәтәндаш итаәтсизлији ҝөстәрмәјибләр.\nЈеһованын Шаһидләри үмид едирләр ки, Русија һөкумәти онларын дини фәалијјәтләринин тәһлүкәсиз олдуғуну гәбул едәҹәк вә Таганрогда вә диҝәр шәһәрләрдә онлары тәгиб етмәји дајандыраҹаг. Һөкумәт башга танынмыш динләрә дини азадлыг һүгугуну вердији кими, Јеһованын Шаһидләринә дә вермәлидир.\nМәһкәмә просеси *\nТаганрог Шәһәр Мәһкәмәсиндә 16 Јеһованын Шаһидинин ишинә јенидән бахылыр.\nИјун 2015-ҹи ил\nҺаким динләмә просесини вә гәрары пајыза кими тәхирә салыр.\n13 нојабр 2015-ҹи ил\nҺаким гәрар чыхармаг мәгсәдилә мәһкәмәни тәхирә салыр.\n30 нојабр 2015-ҹи ил\nТаганрог Шәһәр Мәһкәмәси 16 Јеһованын Шаһидини тәгсирли билир. Онларын һамысы ҹәримәләнир, 4-ү исә беш илдән чох һәбс ҹәзасы алыр. Һаким чыхарылан һөкмләри тәхирә салыр.\n^ абз. 2 «Рус вәтәндашлары иманларына ҝөрә ҹинајәт мәсулијјәтинә ҹәлб олунурлар» мәгаләсинә бахын.\n^ абз. 12 Бу мәһкәмә ишинин илкин бахышынын иҹмалына «Таганрогда 16 Јеһованын Шаһидинин мәһкәмә ишинә јенидән бахылмасы узадылыр» мәгаләсиндән баха биләрсиниз.\n15 әсас тәлимимизлә таныш олун.


Q=0	C=0	SS=0	LS=0	PS=0	DC=0	LC=0	SD=0	BS=1	G0=16	G1=11	G2=7	DLID=az_RU	BODY=Nur-az.com - Фазил Гәзәнфәроғлу ФЕТӨ-јә гошулмаздан габаг мүдрик иди јохса сәфеһ?\n11 Темус 2021\nФазил Гәзәнфәроғлу ФЕТӨ-јә гошулмаздан габаг мүдрик иди јохса сәфеһ?\nФазил Гәзәнфәроғлу јазыр: “Ислам дини елә бир диндир ки, ағыллы адамы даһа да мүдрикләшдирир, сәфеһи исә даһа да сәфеһләшдирир. Диггәт едирсинизсә, минләрлә инсан, бәлкә дә һәлә Гуран охумадан, башларына һиҹаб тахмадан әввәл даһа сәмими иди, амма динин ичинә ҝирдикдән сонра сахтакар вә дәләдуза чеврилибләр.”\nФәтуллаһ Ҝүләнин әтәјиндә намаз гылан бу “исламчынын” сөзләријлә разылашмаг олмур. Мәлумдур ки, сәфеһ дејәркән мәгсәди мүдрикликдән узаг олан шәхсдир. Ола биләр онун Ислам һесаб етдији фетөчүлүк бу ҹүрдүр, амма, һәгиги Ислам һәр кәси дүшүнмәјә, сәфеһликдән чыхмаға дәвәт едир.\nФазилин дедији сөзлә разылашмамаға бизи вадар едән елә онун өзүдүр. Белә ки, сиз Фазилин Ислам дини һесаб етдији фәтуллаһчылыға гошулмаздан әввәлки фәалијјәти илә Фәтуллаһа гошуландан сонракы дурумуну мүгајисә един. Әввәлләр, адам халгын севимлиси иди. Чүнки залым режимә гаршы мүбаризә апаран, бундан өтрү һәбсләри ҝөзә алан бир шәхс иди. Амма, фәтуллаһчылыға гошуландан сонра Фазилә сәфеһ десәк, сәфеһләрин һаггына ҝирмиш оларыг. Ҝаһ дуруб Рамазан бајрамында әзадарлыгÂ фрагментләрини сосиал шәбәкәдә пајлашыб тәһгир едир, ҝаһ халга “сијғәдән доғулан” дејир... Бүтүн ҝүнү иши-ҝүҹү мүсәлман халгы тәһгир етмәкдир. Бундан јахшы сәфеһ? Демәли, онун Ислам һесаб етдији (тәбии ки, Ислам дејәркән мәнәви атасы Фәтуллаһын динини нәзәрдә тутур) фәтуллаһчылыг дини ону даһа да мүдрик етмәк әвәзинә (чүнки өзү дејир ки, ФЕТӨ-чүлүк мүдрики даһа да мүдрикләшдирир) әксинә, даһа да сәфеһләшдириб. Әлбәттә, биз, онун һаггында јахшы дүшүнүб белә дејирик. Јох, әҝәр, онун “Ислам дини... сәфеһи исә даһа да сәфеһләшдирир” сөзүјлә разылашсаг ҝәрәк онда гәбул едәк ки, о, мүхалифәтчи олан вә Фәтуллаһа гошулмајан вахтларда да сәфеһ адам иди, Фәтуллаһ Ҝүләнин дининә гошуландан сонра даһа да сәфеһләшиб. Амма, Фетө-нүн әтәјиндә намаз гылмаздан габаг адам кими адам иди ахы. Неҹә дејәк ки, сәфеһ иди. Демәли онун дедији кими – ФЕТӨ дини ағыллы адамы даһа да мүдрикләшдирир сөзү јанлышдыр, чүнки биз Фазилин тимсалында бунун там әксини ҝөрүрүк. Демәли, онун “нәзријјәси” батил нәзәријјәдир.


Q=9	C=0	SS=0	LS=9	PS=0	DC=0	LC=0	SD=0	BS=1	G0=4	G1=3	G2=3	DLID=az_RU	BODY=Америкада ән чох сатылан китаб Һәзрәт Мәһәммәд Пејғәмбәрин (с) һәјатындан бәһс едән китабдыр\nАмерика Хәбәрләри - АБШ\noktyabr 30, 2021 - 6:49 PM Хәбәрин коду : 1193624 Мәнбә : АБНА Хәбәр Аҝентлији Link:\nБу китаб Салман Рүшдинин Һәзрәт Муһәммәд Пејғәмбәр һаггында Гәрбә тәгдим етдији сахта ҝөрүнтүнү дүзәлдиб.\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Армстронг ән мәшһур китабларынын бириндә Ислам Пејғәмбәринин (с) һәјатындан бәһс едир. Бу китаб АБШ-да ән чох сатылан китаблардан биридир.\nИрландијалы мүәллиф Карен Армстронг вурғуламышдыр: “Мәһәммәд: Ислам Пејғәмбәринин һәјаты” адлы китаб, Исламын вә Һәзрәт Пејғәмбәрин (с) һәгиги мәнзәрәсини тәгдим етмәк мәгсәди илә јазылмышдыр. Бу китаб Салман Рүшдинин Һәзрәт Муһәммәд Пејғәмбәр һаггында Гәрбә тәгдим етдији сахта ҝөрүнтүнү дүзәлдиб.\nҮч Ибраһим дининин мүгајисәли тәдгиги дахил олан бу китабда, мүәллиф Гәрбин мүсәлманлара тәсириндән вә гәрблиләр арасында Исламын тәһриф олунмуш имиҹинин коррексијасындан бәһс едир.\nГејд едәк ки, Карен Армстронг 2006-ҹы илдә “Мәһәммәд: Заманымызын Елчиси” китабыны нәшр етдириб. Бу китаб Ислам Пејғәмбәринин һәјатындан бәһс едир. Бу китаб бөјүк тарихи шәхсијјәтләрин һәјатындан бәһс едән “Ҝөркәмли өмүр” силсиләсинин бир һиссәсидир.\nБу китаб онун Исламын әзиз Пејғәмбәри (с) һаггында јаздығы икинҹи китабыдыр.Бу китабларда о, мүсәлманларын өз Пејғәмбәрини неҹә гәбул етдикләрини вә она олан бахышларыны, о һәзрәтә неҹә иман ҝәтирдијини вә ону мүгәддәс тутмасындан бәһс едир.\nКарен Армстронг Ислам Пејғәмбәрини (с) заһид, сијаси вә иҹтимаи ислаһатчы кими тәсвир едир, онун расионаллыг вә дөзүмлүлүк хүсусијјәтини вурғулајыр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=11	G2=4	DLID=az_RU	BODY=Фарер өрдәји - Гушчулуг ҹинсләринин енсиклопедијасы\nГушчулуг ҹинсләринин енсиклопедијасы > Өрдәкләр > Фарер өрдәји\nФарер өрдәк ҹинси – гәдим вә дөзүмлү ҹинсдир. Фарер адаларынын көһнә шәкилләриндә чајлар вә чимәрликләр бојунҹа тез-тез фарер өрдәкләрини ҝөрмәк олар. ХХ әсрәдәк һәр бир аилә тојуг, өрдәк сахлајырды, вә ев гушларынын сајы фарер адаларынын сакинләриндән чох иди. Кәнд әразиләриндә фарер өрдәкләри өзләрини сәрбәст һисс едирдиләр, чүнки Фарер адаларында һеч бир түлкү вә ја диҝәр јыртыҹы олмур. Инсанлара өрдәкләри јахшы јемләмәјә еһтијаҹ јох иди, чүнки фарер өрдәји өзү үчүн јахшы јем ахтарыр, вә һәтта ҹүзи јем олса белә јахшы чәки артыра билир. XX әсрин башланғыҹындан фарер өрдәјин сајы азалмаға башлады. Сәбәби исә одур ки, кәсилдикдән вә тәмизләндикдән сонра онун чәкиси ҹәми 1-1, 3 кг ағырлығында олур. Буна ҝөрә, сәрбәст вә өзүнү гидаландыран фарер өрдәји пекин өрдәји тәрәфиндән сыхышдырылмышдыр. Пекин өрдәји даһа чох әт верир, бахмајараг ки, ону даһа јахшы јемләмәк лазымдыр. Фарер өрдәјинин рәнҝләринин ҝениш чешиди вар –ағ, гара ағ дөшлү. Һал-һазырда фарер ҹинсли өрдәк нәсли кәсилмәк тәһлүкәси илә гаршылашыб. Фарер адаларында онларын сајы 2000 башдан аздыр.\nТүкләринин рәнҝи рәнҝарәнҝ (рәнҝбәрәнҝ)\nМәншә өлкәси Фарел адалары\nЈумурталама 60 јумурталары\nСон јениләнмә 04. јанвар 2018


Q=10	C=10	SS=0	LS=0	PS=0	DC=10	LC=0	SD=0	BS=2	G0=8	G1=3	G2=1	DLID=az_RU	BODY= Зејд ибн Әли (рәһмәтуллаһ) Әһли - Бејтдән (әлејһимуссалам) (Имам нәслиндән олмасыны нәзәрә алараг) нәјә ҝөрә Әбу Бәкрин хилафәтинә етираф етмишдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1502\tArxiv kodu 10226\n1. Әби Ҹәфәр Мәһәммәд ибн Ҹәрир Тәбәри, Ҹамеул-бәјан ән тәвили ајатил-Гуран.\n2. Әл-Мүнҹид фил-лүғәт.\n3. Хои, Сејјид Әбул-Гасим.\n4. Зејнәддин Әли ибн Јусиф ибн Ҹәбр, Нәһҹүл-иман, тәһгиг Сејид Әһмәд Һүсејни.\n5. Шејх Сәдуг, Ујун-Әхбарир-Рза (әлејһиссалам).\n6. Әли ибн Иса ибн Әл-Фәтһ Ирбили.\n7. Фәзл ибн Һәсән Тәбәрси, Еламул-вәра би әламул-һуда.\n8. Гумми, Шејх Аббас, Мәфатиһул-ҹинан.\n3456 تاريخ بزرگان 2007/09/19\n5877 تاريخ بزرگان 2007/09/19\n8455 تاريخ بزرگان 2009/05/06\n4543 تاريخ بزرگان 2011/07/21\n3749 تاريخ بزرگان 2009/02/04\n4052 Əməli əxlaq\n5341 شخصیت های شیعی\n3041 Nizamlar hüquq və əhkam\n3280 Nizamlar hüquq və əhkam\n37274 Nizamlar hüquq və əhkam


Q=31	C=12	SS=0	LS=12	PS=12	DC=0	LC=0	SD=0	BS=1	G0=13	G1=11	G2=5	DLID=az_RU	BODY=1 Салнамәләр 18 | Онлајн Мүгәддәс Китаб | Јени дүнја тәрҹүмәси\n1 Салнамәләр 18:1—17\nДавудун гәләбәләри (1—13)\nДавудун әјан-әшрәфи (14—17)\n18 Бир мүддәт сонра Давуд филиштлиләри мәғлуб едиб онлары өзүнә табе етдирди. Давуд Ҹаты+ вә әтраф шәһәрләри филиштлиләрин әлиндән алды.+ 2 Сонра муабиләри мәғлуб етди.+ Муабиләр Давуда табе олуб она хәраҹ вердиләр.+ 3 Собаһ+ падшаһы Һәдадзәр+ Фәрат чајы бөлҝәсиндә өз һакимијјәтини бәрпа етмәјә ҝедәркән Давуд Һәмәс+ јахынлығында ону мәғлуб етди.+ 4 Давуд онун 1000 арабасыны, 7000 сүварисини вә 20 000 пијада әсҝәрини әсир алды.+ Сонра Давуд 100 гошгу атыны сахлајыб галанларыны шикәст етди.+ 5 Дәмәшг арамиләри Собаһ падшаһы Һәдадзәрә көмәјә ҝәләндә Давуд онларын 22 000 дөјүшчүсүнү гырды.+ 6 Сонра Давуд Дәмәшг Арамына кешикчи дәстәләри јерләшдирди вә арамиләр Давуда табе олуб она хәраҹ вердиләр. Давуд һара ҝедирдисә, Јеһова она гәләбә верирди.+ 7 Бундан әлавә, Давуд Һәдадзәрин хидмәтчиләринин гызыл галханларыны ҝөтүрүб Јерусәлимә апарды. 8 Давуд Һәдадзәрин Тивһат вә Кун шәһәрләриндән күлли мигдарда мис ҝөтүрдү. Сүлејман бундан мис чән+, сүтунлар вә әшјалар дүзәлтди.+ 9 Һәмәс падшаһы Туј ешитди ки, Давуд Собаһ падшаһы Һәдадзәрин бүтүн ордусуну мәғлуб едиб.+ 10 Давуддан һал-әһвал тутмаг, Һәдадзәрлә дөјүшдә галиб ҝәлмәси мүнасибәтилә ону тәбрик етмәк үчүн дәрһал оғлу Һәдурамы* онун јанына јоллады. (Чүнки Һәдадзәр тез-тез Тујла дөјүшүрдү.) О, Давуда гызылдан, ҝүмүшдән, мисдән бәхшишләр ҝәтирди. 11 Давуд падшаһ бу бәхшишләри диҝәр гызыл вә ҝүмүшлә бирҝә Јеһова үчүн ајырды.+ Бу гызыл-ҝүмүшү башга халглардан: Әдумдан, Муабдан, әмуниләрдән+, филиштлиләрдән+, әмалигәләрдән+ гәнимәт ҝөтүрмүшдү. 12 Сәрја+ оғлу Абшај+ Дуз вадисиндә 18 000 әдумини гырды.+ 13 О, Әдумда кешикчи дәстәләри јерләшдирди. Әдумиләр Давуда гуллуг етмәјә башладылар.+ Давуд һара ҝедирдисә, Јеһова она гәләбә верирди.+ 14 Давуд бүтүн Исраил үзәриндә сәлтәнәт сүрүрдү.+ О, бүтүн халга һагг-әдаләтлә рәһбәрлик едирди.+ 15 Сәрја оғлу Јуаб орду башчысы иди.+ Әхилуд оғлу Јәһушафат+ салнамәчи иди. 16 Әхитуб оғлу Садыг вә Әбјатар оғлу Әхимәлик каһин иди, Шавша исә катиб иди. 17 Јәһјадај оғлу Бәнаји кәритиләрин+ вә фәләслиләрин+ башчысы иди. Давудун оғланлары исә падшаһдан сонра икинҹи адам идиләр.\n^ 2Иш 8:10 ајәсиндә Јурам.\n1 Салнамәләр 18


Q=21	C=0	SS=0	LS=21	PS=0	DC=0	LC=0	SD=0	BS=7	G0=5	G1=4	G2=2	DLID=az_RU	BODY=Дәмәшг: "Исраил, АБШ вә Түркијә дә дахил олмагла бүтүн тәҹавүзкарла мүбаризәјә давам едәҹәјик"\nШабан Түркијәнин Астана просесини Суријадакы ишғалы давам етдирмәк үчүн истифадә етдијини дә өнә сүрүб.\nFevral 19, 2018 - 9:03 PM\nБәшшар Әсәдин мүшавири: "Түркијә Суријада ишғалчы вәзијјәтиндәдир вә Астана мүгавиләләри тәтбиг етмир. Анкара мүгавиләләри зоракылығыны ҝизләтмәк үчүн истифадә едир".\nҺејдәр әл-Абади тезликлә күрд бөлҝәсиндәки һава лиманларындан гадағанын ҝөтүрүләҹәјини билдирди\nFevral 19, 2018 - 7:57 PM\nҺејдәр әл-Абади: “Јахын заманда Әрбил вә Сүлејманијјәдә олан һава лиманлары бејнәлхалг учушлара ачаҹајыг. Бу, федерал һөкумәт нүмајәндәләрин иштиракынын орада тәмин едилмәсинә зәманәт алдыгдан сонра баш тутаҹаг”.\nСејјид Һәсән Нәсруллаһ: Бүтүн бөлҝә газ вә нефт дөјүшүнә чәкилир\nИсраил тәјјарәси Сурија ордусундакы гәһрәман әсҝәр вә забитләр тәрәфиндән вурулду. Бу бөјүк бир һәрби мүвәффәгијјәтдир.\nFevral 17, 2018 - 10:43 PM\nНәсруллаһ "нефт вә газ мүбаризәси"ндә јеҝанә картын Мүгавимәт олдуғуну дејәрәк билдириб: "Әҝәр Вашингтон Һизбуллаһы иргчи Исраилдән узаглашдырмаг истәјирсә, Бејрутун тәләбләрини динләмәј мәҹбуријјәтиндәдир."\nБәһрејн режими Һөҹҹәтүл Ислам Сејид Аднан Әл-Мусавини азадлыға бурахды\nFevral 17, 2018 - 9:08 PM\n“Манаманын Сәси” сајтынын хәбәринә ҝөрә, Сејид Аднан Әл-Мусави бу јахынларда Али Хәлифә режими тәрәфиндән истинтага чағырылмыш вә сонрадан јоха чыхмышды.\nFevral 10, 2018 - 3:51 PM\nСионистјөнлү Хәлифә режими даһа бир азјашлы бәһрејнлини 15 ил һәбсә мәһкум етди\nFevral 10, 2018 - 3:23 PM\nӘдаләтсиз һакимин гәрары илә, Салман Меһди ејни заманда 7384 доллар мәбләғиндә дә ҹәримә едиләрәк бүтүн әмлакы режим тәрәфиндән мүсадирә едилмишдир.\nАфриндә 59 ишғалчы Түркијә һәрбчиси вә “АСО” террорчу үнсүрү ЈПҜ террорчулары тәрәфиндән мәһв едилди\nFevral 6, 2018 - 8:04 PM\nСуријанын Африн бөлҝәсиндәки Күрд террорчулары Суријаја һәрби тәҹавүз етмиш ишғалчы Түркијә һәрбчиләри вә “Азад Сурија Ордусу” адлы Әрдоған режиминин дәстәкләдији террор гүввәләринә һүҹума кечибләр.\nГуран вә Итрәт (ә)\nӘл- Әзһәр университетинин танынмыш Әһли Сүннә алим вә фәгиһләри Имам Һүсејнин (ә) һәрәмин зијарәт етдиләр – Фото\nFevral 5, 2018 - 3:11 PM\nМисирли һејәт үзвләри һәмчинин сәфәрләри чәрчивәсиндә Әзиз Ислам Пејғәмбәринин ҝүл нәвәси, даһи сәһабә, ҹәннәт ҹаванларынын ағасы һәзрәт Имам Һүсејнин (әлеһи сәлам) пак һәрәмини дә зијарәт етмишләр.\nТеррорчулар Суријада Русијаја мәхсус тәјјарәни вурдулар – Фото + Видео\nПилот катапулт етсә дә, террорчулар тәрәфиндән өлдүрүлүб.\nFevral 4, 2018 - 8:02 PM\nГырыҹынын јараглылар тәрәфиндән АБШ силаһы илә, вурулдуғу билдирилир.\nАјәтуллаһ Бәшир һәзрәт Зәһранын (с) шәһадәтинин илдөнүмү мүнасибәтилә әзадарлыг јүрүшүнә чыхды – Фото\nYanvar 31, 2018 - 9:27 PM\nБу һүзүнлү вә гәмли ҝүн мүнасибәтилә Нәҹәф Елми Һөвзәнин тәләбәләри, үләмалары һәзрәт Имам Әлинин (әлејһи сәлам) һәрәминә доғру пијада јүрүш едибләр.\nАјәтуллаһ Иса Гасым ҹәрраһијјә әмәлијјаты олунаҹаг\nYanvar 31, 2018 - 9:00 PM\nӘл-Вифаг ҹәмијјәтинин бәјанаты: “Ајәтуллаһ Иса Гасым 10 ҝүндүр ки, өзүнү пис һисс етмәјә башлајыб вә тәҹили әмәлијјата еһтијаҹы вар. О, режимин әмәлијјатыны тәхирә салмасына вә әмәлијјатын башламасыны јубадмасына ҝөрә тәәҹҹүбләниб. Али Хәлифә режими тамамилә гәрәзли шәкилдә Шејхин хәстәханаја јерләшдирилмәсинин гаршысыны алмаға чалышыр”.\nКүрд гадын Афринә тәҹавүз етмиш түрк әскәрләри өнүндә интиһар етди\nYanvar 29, 2018 - 2:55 PM\nСурија Демократик Гүввәләри адлы террор груплашмасы интиһар әмәлијјатыны һәјата кечирән үнсүрүн адыны ачыглајараг онун Афәста Хабур олдуғуну билдирибләр. Интиһар әмәлијјаты Түркијәнин һәрби тәҹавүзүнә ҹаваб олараг Ҹәндирәс мәнтәгәсиндәки Һәммам кәндиндә баш вериб.\nӘрдоған вандализими,Түркијә Суријанын Африн шәһәринә етдији тәҹавүздә 3 мин иллик тарихи абидәни мәһв етди Видео+ Фото\nYanvar 29, 2018 - 2:31 PM\nСуријанын Инсан Һагглары групунун мүдири Рамин Әбдүл Рәһман баш вермиш һадисәни бир фаҹиә адландырмыш вә Түркијәнин бу ишини сәләфи террор груплашмаларынын гәдим Палмира-Тедмур шәһәриндә һәјата кечиртдикләри вандализимлә ејни сәвијјәдә тутараг мүгајисә етмишдир.\nИрагын Анбар рајонунун Әшаирләри: Амеика һәрбичиләринин һүзуруна еһтијаҹ дујмуруг! - Фото\nYanvar 28, 2018 - 10:02 PM\nГејд едәк ки, Шәнбә ҝүнү 27 јанвар сәһәр радәләриндә АБШ-а мәхсус һәрби верталијот Ирагын Бәғдади шәһәринин бәләдијјәсинә мәхсус бирнечә пикаб машыны һәдәфә алараг партлатмышдыр. Нәтиҹә дә, 28 нәфәр ҝүнаһсы инсан Шәһид олмуш вә ја јараланмышдыр.\nДүнја Әһли Бејт (ә) Ассамблејасынын Баш Катиби Сејјид Һәсән Нәсруллаһа баш сағлығы верди\nYanvar 24, 2018 - 9:55 PM\nБилдиририк ки, сизин ханымынызын һөрмәтли атасынын, мәрһум Мустәфа Јасинин вәфатыны сизә тәслијјәт әрз едирик.\nСабиг “ИШИД”-чиләр Африндә Түркијә әскәрләринә гаршы дөјүшәҹәк\nYanvar 24, 2018 - 9:30 PM\nРедур Селил: “Рәггада дөјүшмүш вә һазырда Дејр-Әз-Зор рајонунда дөјүшән хариҹи јараглылар Афринә јолланмаг фикринә дүшүбләр”.\nЈәмән “Гаһир М 2” балистик ракети илә Сәудијјәнин нөвбәти һәрби базасыны дағытды\nҺәр ики ракет тәјин олунмуш һәдәфләри дәгигликлә вурараг чохлу тәлафатлар төрәдибләр.\nYanvar 17, 2018 - 6:53 PM\nҺәмчинин Әнсаруллаһ Тәшкилаты илә Јәмән Ордусу өтән ҝеҹә азмәсафәли Гаһир М 2 балистик ракети илә, Сәудијјә режиминин ҹәнубундакы Ҹизан мәнтәгәсиндәки Һава Лиманын һәдәфә алараг дағыдыблар.\nАли Хәлифә режими Шејх Иса Гасимин мәнзили өнүндә аксија едәнләрә гаршы зоракылыг етди – Фото\nYanvar 17, 2018 - 6:32 PM\nАли Хәлифә ежими тәрәфиндән Шәһид едилмиш 3 Шиә Шәһидин илдөнүмүнү гејд едән етиразчылар әлләриндә Шәһид оланларын вә Ајәтуллаһ Шејх Иса Гасимин шәкилини тутараг Шејх Иса Гасимин азад едилмәсини тәләб етмиш. Һабелә, Хәлифә сүлаләсинә вә Бәһрејнә һаким кәсилмиш режимә гаршы шүарлар сәсләндирәрәк Шәһидләрин гисасынын алынмасыны тәләб едибләр.\nЈәһуд көкәнли Сәудијјә режими даһа бир Шиәни Шәһид етди – Фото\nYanvar 16, 2018 - 2:15 PM\nӘбдуллаһ Мирза әл Гилаф ишдән евинә дөнәркән Мәзрәул Ҹәбәл мәнтәгәсиндә һәрбичиләр онун идарә етдији машынына автомат силаһлардан атәш ачараг Шәһид едилиб.\nАнормал вәһһаби үнсүрләри сүнни гәбристанлығына һүҹум чәкдиләр – Фото\nYanvar 16, 2018 - 1:18 PM\nСурија ордусу вә онун мүттәфигләри Идлиб шәһәринин ҹәнуб наһијјәсиндән шәрг наһијјәсинә вә Һәләб рајону ҹәнуб тәрәфиндән Идлиб рајонуна тәрәф ирәлиләјәрәк Ҹәбһәтүн Нүсрә вә гондарма ИШИД террор бирләшмәләринин мүһасирәсини даралдырлар. Ағлыны итирмиш террорчулар исә, аҹыгларыны нәдән чыхаҹагларыны билмирләр.\nБәһрејн Шиәләри 3 Шәһиди анмаг мәгсәдилә тәзаһүрат едибләр – Фото\nYanvar 15, 2018 - 8:16 PM\nАли Хәлифә вәһһаби режиминин истинтаг шөбәси Шәһид оланларын аиләләләрини шөбәјә ҝәтиздирәрәк ҝеҹәнин јарысына кими онлары тәфтиш едәрәк митингләрин кечирилмәси һагда онлардан изаһат истәмишләр.\nБәһрејн Шиәләри Шејх Иса Гасимә дәстәк јүрүшү кечирибләр - Фото\nYanvar 13, 2018 - 9:59 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Бәһрејнин мүхтәлиф мәнтәгәләриндә јүзләрлә Шиә Ајәтуллаһ Шејх Иса Гасим башда олмагла сијаси мәһбуслара дәстәк олараг сүлһмәрамлы јүрүшләр кечирибләр.\nСурија ордусу 72 саат әрзиндә 34 кәнди әлә кечириб\nYanvar 13, 2018 - 2:03 PM\nГејд едәк ки, Сурија ордусу узун мүддәтдир Һәләб, Һәма вә Идлиб шәһәри әтрафында террорчулара гаршы әмәлијјат һәјата кечирир.\nФәләстинлиләр Идлибдә Сурија ордусуна јардыма ҝәлди\nYanvar 11, 2018 - 3:18 PM\nҺәләб вилајәтиндә бир нечә илдир Сурија ордусу тәрәфиндән дөјүшән фәләстинли дөјүшчүләрин террорчулардан гәнимәт кими әлдә етдији АБШ-а мәхсус мүасир силаһларла силаһландығы гејд едилир.\nҸүһүд Ишғалчыларынын Ҹинајәтләри\nСионист режими Мүгәддәс Гүдс шәһәринин алтында нәһәҝ тунелләр газыр – Видео\nYanvar 10, 2018 - 7:31 PM\nИшғалчы сионист режиминин Һареетс гәзетинин гејд олунан мәлумат һагда һазырладығы видеорепортажда иддиа едилир ки, Гүдсүн алтындакы нәһәнҝ тунелләр планы Исраилдә гәбирсанлыг вә мәзарлыгларын дарысгал олмасы проблемини арадан галдырмаг мәгсәди дашыјыр.\nСурија ордусу стратежи һава базасына јахынлашды - Хәритә\nYanvar 9, 2018 - 8:43 PM\nСурија ордусу Русија Һәрби Космик Гүввәләри вә Сурија Һәрби Һава Гүввәләринин һавадан дәстәји илә Идлиб вилајәтиндәки Әбу-Зуһур һәрби аеродромунун 5 километрилијинә чатыб.\nФәләстинли гадынлар АБШ-ын Гүдс гәрарына етираз етдиләр - Фото\nYanvar 8, 2018 - 8:55 PM\nХатырладаг ки, Доналд Трамп 6 декабр 2017-ҹи илдә вердији ачыгламада Гүдсү Исраилин пајтахты олараг гәбул етдијини елан етмиш вә Тәл-Әвивдәки сәфирлијин Гүдсә көчүрүлмәсинә даир Дөвләт Департаментинә тәлимат вердијини ачыгламышды.\nЈәһуд Көкәнли Сәуд Сүлаләси\nYanvar 6, 2018 - 11:47 PM\nYanvar 2, 2018 - 1:13 PM\n"Бағдади АБШ-ын һимајәси алтында өз һәјатыны јашајыр" - Сурија парламентинин үзвү\nYanvar 2, 2018 - 12:53 PM\nӘммар Әсәд: “Хабур шәһәринин шәргиндә ИШИД террорчулары АБШ-ын дәстәји илә Сурија ордусу илә дөјүшә һазырланыр. Хабур шәһәри АБШ-ын нәзарәтиндәдир. Әбубәкр әл-Бағдади дә бу әразидәдир вә АБШ-ын һимајәси илә өз ҝүндәлик һәјатыны давам етдирир”.


Q=16	C=8	SS=4	LS=4	PS=4	DC=0	LC=0	SD=0	BS=1	G0=13	G1=11	G2=4	DLID=az_RU	BODY=Пис ишләрдә достларына баш гошма | Јенијетмәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га ган еве ермәни естон ефик зулу ибо иврит илок инҝилис исланд исоко испан италјан кечуа (Боливија) киконго килуба кинјаруанда кирунди кореја коса латыш лингала луганда малагаси малајалам маҹар осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк түркмән умбунду фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nШирникдириҹи тәклифләрә неҹә гаршы дура биләрәм?\nБиринҹиси, јадда сахла ки, башгаларынын нә етмәсиндән асылы олмајараг, сән өз һәрәкәтләринә ҝөрә ҹавабдеһлик дашыјырсан.\nИкинҹиси, сәнин үчүн нәјин ән ҝүҹлү ширникдириҹи тәсир олдуғуну мүәјјән ет.\nСонра өзүндән соруш: «Бу ширникдириҹи тәсирләрә ән чох нә заман мәруз гала биләрәм?» (Мәктәбдә? Ишдә? Диҝәр?) Ширникдириҹи вәзијјәтин нә заман јарандығыны билмәк ондан гачынмаға сәнә көмәк едәҹәк.\nИнди сән һәрәкәтә кечмәјә һазырсан. Биринҹи ишин тәһлүкәни вә ја тәзјиги минимума ендирмәк вә ја ондан тамамилә гачмагдыр. (Нүмунә. Әҝәр мәктәбдән ҝәләндә һәмишә сәнә сигарет тәклиф едән мәктәб јолдашларынла гаршылашырсанса, бәлкә, башга јолла ҝедиб-ҝәләсән.)\nШирникдириҹи тәсирләрә бојун әјәндә сән өз арзуларынын гулу олурсан\nӘлбәттә, бүтүн ширникдириҹи тәсирләрдән гачынмаг мүмкүн дејил. Ҝеҹ-тез сән чох чәтин сынагла үзләшәҹәксән, бу, һәтта сәнин ҝөзләмәдијин бир вахтда ола биләр. Бәс белә вәзијјәтдә сән нә едә биләрсән?\nУғурун сирри — һәмишә һазыр ол!\nФикир вер. Иса пејғәмбәр әхлаг ганунларына риајәт етмәјә артыг әввәлҹәдән гәти гәрарлы иди (Инҹил, Јәһја 8:28, 29). Демәли, уғур газанмаг үчүн әввәлҹәдән һазыр олмалысан.\nТапшырыг. Ән чох гаршылашдығын ширникдириҹи тәсирләрә нәјә ҝөрә гаршы дурмалы олдуғунун ики сәбәбини, еләҹә дә бунлардан гачмағын ики јолуну гејд ет.\nАхы нәјә ҝөрә арзуларынын сәни идарә етмәсинә јол верәсән? Чалыш, кифајәт гәдәр јеткин ол вә арзуларыны нәзарәт алтында сахламағы баҹар (Инҹил, Колослулара 3:5). Буна наил олмаг үчүн Аллаһа дуа ет (Инҹил, Матта 6:13).\nЈашыдларын тәзјигинә неҹә гаршы дурмалы?\nЈашыдларын тәзјиги јахшы инсаны пис әмәлләрә тәһрик едә биләр. Онун өһдәсиндән неҹә ҝәлә биләрсән?\nБуна јол вермәк олармы? Сонра пешман олмајаҹагсан ки?


Q=36	C=18	SS=9	LS=18	PS=0	DC=0	LC=0	SD=0	BS=2	G0=1	G1=1	G2=1	DLID=az_RU	BODY=18 Јанвар 2022\nБирләшмиш Әрәб Әмирликләринин Јәмән халгына гаршы сон тәҹавүзкарлығына Сәнанын ҹавабы ҝеҹикмәјиб, ракет вә дронлар васитәсилә гисасыны алыб.\nЈәмән Силаһлы Гүввәләринин мәтбуат катиби Јәһја Сәри бу ҝүн Әбу-Даби әлејһинә әмәлијјатын деталларыны ачыглајыб.\nЈ. Сәри Твиттер сәһифәсиндә јазыб: “Јәмән Туфаны әмәлијјатында истифадә едилән ракетләр Гүдс 2 ганадлы ракетләридир. Мусаффаһ бөлҝәсиндәки нефт емалы заводу вә Әбу-Даби һава лиманы дөрд белә ракетлә вурулуб.\nБир әдәд Зүлфигар балистик ракети илә дә Дубај һава лиманыны һәдәфә алыныб.\nСамад 3 пилотсуз тәјјарәләри дә бир сыра мүһүм вә һәссас мәркәзләри һәдәфә алыб.”\nМәтбуат катиби вурғулајыб ки, Дубај вә Әбу-Даби аеропортлары 5 балистик вә ганадлы ракет вә бир нечә дронла вурулуб.\nЈәмән Силаһлы Гүввәләринин Али Баш Команданы Мәһди Әл-Мәшат Јәмән гүввәләринин БӘӘ-нин дәринликләриндә апардығы әмәлијјатлары тәбрик едәрәк дејиб: “БӘӘ-нин бу тәҹавүз вә силсилә ҹинајәтләри вә Јәмәни ишғал етмәк ҹәһдләри давам едәрсә, бу мәсәлә ҝәләҹәкдә БӘӘ-нин игтисадијјаты вә инвестисијалары үчүн реал рискләр јарадаҹаг.”\nƏнсаруллаһ Һәрәкатынын рәһбәрләриндән олан Мәһәммәд Насир Бухејти дә “Спутник”-ә вердији ачыгламада сөзүҝедән мәсәләјә мүнасибәт билдирәрәк дејиб: “БӘӘ-нин Јәмән әлејһинә тәҹавүзү давам едәрсә, Јәмән гүввәләри бу өлкәнин әсас објектләри, о ҹүмләдән нефт објектләрини вә һава лиманларыны һәдәф алаҹаг.”\n1349 дәфә бахылыб


Q=18	C=0	SS=0	LS=18	PS=0	DC=0	LC=0	SD=0	BS=2	G0=4	G1=3	G2=3	DLID=az_RU	BODY=02 Декабр 2020 15 Рәбиүссани 1442 12 Азәр 1399\n10 Сентјабр 2020\nСентјабрын 10-да ҝөзләнилән һава шәраити\nМилли Һидрометеоролоҝија Хидмәтинин вердији мәлумата ҝөрә сентјабрын 10-да Бакыда вә Абшерон јарымадасында һаванын дәјишкән булудлу олаҹағы, әсасән јағмурсуз кечәҹәји, лакин ҝүндүз јарымаданын бәзи јерләриндә гысамүддәтли јағыш јағаҹағы ҝөзләнилир. Шимал- шәрг күләји әсәҹәк.\nҺаванын температуру Абшерон јарымадасында ҝеҹә 19-23, ҝүндүз 28-31, Бакыда ҝеҹә 20-22, ҝүндүз 28-30 дәрәҹә исти олаҹаг. Атмосфер тәзјиги 763 мм ҹивә сүтуну тәшкил едәҹәк, нисби рүтубәт ҝеҹә 60-70, ҝүндүз 35-40 фаиз тәшкил едәҹәк.\nАбшерон чимәрликләриндә шимал-шәрг күләји әсәҹәк. Дәниз сујунун температуру Сумгајыт, Новханы, Пиршағы, Нардаран, Билҝәһ, Загулбада 23-24, Түркан, Һөвсан, Саһил, Шыхда исә 24-25 дәрәҹә исти олаҹаг.\nСентјабрын 10-да Азәрбајҹанын рајонларында һаванын әсасән јағмурсуз кечәҹәји, лакин ҝүндүз бәзи дағлыг әразиләрдә шимшәк чахаҹағы, гысамүддәтли јағыш јағаҹағы, долу дүшәҹәји ҝөзләнилир. Шәрг күләји әсәҹәк. Һаванын температуру ҝеҹә 17-21, ҝүндүз 29-34, дағларда ҝеҹә 10-15, ҝүндүз 18-23 дәрәҹә исти олаҹаг.\nСентјабрын 10-да Абшерон јарымадасында метеороложи амилләрин зәиф вә мүлајим тәрәддүдү метеоһәссас инсанлар үчүн нисбәтән әлверишли олса да, һавада рүтубәтлилијин бир гәдәр чох олмасы бәзи инсанларда нараһатлыг һисси јарада биләр.\n296 дәфә бахылыб\nМадуро истефа шәртләрини ачыглады\nҜәнҹәдә даһа бир һәким коронадан өлдү - Фото\nБМТ ТШ Ирана ҝөрә топланыр\nЧемпионлар Лигасында 5-ҹи тура старт верилиб\nАлманијада машын пијадаларын үстүнә сүрүлдү: 2 өлү, 15 јаралы\nАБШ-да 275 мин инсан коронадан өлдү\nНАТО-нун дүшмәни Русијадыр, анҹаг әсас тәһлүкә... - Һесабат\nЈәмәндә Әрәбистанын 15 јүксәк рүтбәли командири мәһв едилди\nҸанлы дөјүш - ВИДЕО


Q=1	C=1	SS=1	LS=0	PS=0	DC=0	LC=0	SD=0	BS=0	G0=77	G1=58	G2=31	DLID=az_RU	BODY=Алманија. Гачгын дүшәрҝәсинин гаршысында араба илә шаһидлик верилир\nГачгынлара вә мигрантлара тәблиғ едилир\nӨлкәјә чохлу сајда гачгынларын вә мигрантларын ҝәлмәси нәтиҹәсиндә Алманијада әҹнәбиләрә тәблиғ етмәк тәләбаты артды. Сон доггуз ај әрзиндә 229 әҹнәбидилли груп вә јарымгруплар фәалијјәт ҝөстәрмәјә башлады. Тәхминән 800 тәблиғчи 13 дилдә кечирилән 30-а јахын дил курсунда иштирак етмишди.\nБаҹы-гардашлар гачгынлара тәблиғ етмәк үчүн онларын галдығы дүшәрҝәләрә ҝедирләр. Онлар ики јүз әразидә гојдуглары әдәбијјат арабалары васитәсилә 640 000 нәшр пајлајыблар.\nРәһбәрлик Шурасынын разылығы илә 2016-ҹы илин мај ајындан ијул ајына кими хүсуси тәблиғ компанијасы кечирилди. Једди өлкәдән тәхминән 700 әрәбдилли тәблиғчи Австрија вә Алманијаја ҝәлиб әрәбдилли инсанларын үстүнлүк тәшкил етдији он әразидә тәблиғ етдиләр.\nЈердән јығылан гәпикләр\nБелиздә бир јығынҹагда хидмәт едән 50 тәблиғчи чох вахт пијада тәблиғ едир. Әксәр баҹы-гардашларымызын мадди дуруму зәиф олса да, онлар әлиачыглыг ҝөстәрмәк үчүн фүрсәт ахтарырлар. Бир нечә ил бундан өнҹә тәблиғчиләр ев-ев тәблиғ едәркән тозлу јолларда тапдыглары гәпикләри јығмаг гәрарына ҝәлирләр. О вахтдан бәри һәр илин сонунда онлар бирҝә јығышыб тапдыглары гәпикләри јујур, дәјәринә ҝөрә ајырыр вә һесаблајырлар.\nТапдыглары гәпикләрин дәјәри чох аз олса да, онлар һәр ил 225 доллара јахын гәпик топлајырлар. Гардашлар пулун јарысыны јерли ибадәт евинин хәрҹләрини өдәмәк үчүн, диҝәр јарысыны исә үмумдүнја иши үчүн ианә едирләр.\nДөрд милјонлуг динләјиҹи күтләси\n2016-ҹы ил мартын 5-и баш идарәнин нүмајәндәси Ентони Грифин гардашын филиала зијарәти заманы Бурундинин теократик тарихиндә јаддагалан бир һадисә баш верди. Јығынҹаглар үчүн кечирилән хүсуси програм там шәкилдә өлкәнин әсас милли радиостансијасында јајымланды. Ҝөрүшү тәхминән дөрд милјон инсан динләмишди!\nРадиојајым васитәсилә бөјүк шаһидлик верилди. Програмла бағлы чохлу хош сөзләр ешитдик. Ҝөрүшүн јајымланмасына көмәк едән техники һејәтдән бир нәфәр демишди: «Ҝәрәк белә програмлары тез-тез јајымлајасыныз!» Радиода ишләјән башга бир нәфәр исә јазмышды: «Бир чох инсаны хилас едәҹәк [бу кими програмлар һазырламаға] давам един». Автобус вә таксиләрин радиоларында да мәрузәләри ешитмәк оларды.\nМусигинин сәси кәсилди\n2016-ҹы илдә кечирилән анма мәрасиминдән бир ҝүн әввәл Непалын кичик бир групунда хидмәт едән гардашлар чох дилхор олмушдулар. Онлар ешитмишдиләр ки, кирајәләдикләри залын јанындакы мәктәбдә бөјүк бир консерт олаҹаг.\nБу ҹүр консертләр чох сәс-күјлү кечир. Анма мәрасими ҝүнү гардашлар сәһәр залы тәмизләјәркән консертин тәшкилатчысы онлара деди: «Мусигинин сәсиндән һеч нә ешидән дејилсиниз».\nКонсерт ҝүнорта башлады вә ҝөзләнилдији кими, чох сәс-күјлү иди. Гардашлар нәзәрдә тутдугларындан гат-гат бөјүк сәсҝүҹләндириҹиләр кирајә ҝөтүрсәләр дә, сәс-күјдән һеч микрофонун сәсини јохлаја билмәдиләр. Онларын ганы јаман гаралмышды. Бунунла белә, јаранмыш вәзијјәт барәдә исрарла дуа едирдиләр. Анма мәрасиминин башламасына 30 дәгигә галмыш ҹамаат ҝәлмәјә башлајанда гәфилдән мусигинин сәси кәсилди. Сән демә, консерт заманы ичкили инсанлар арасында дава дүшмүш вә полис ҝәлиб консерти дајандырмышды. Беләҹә, гардашларымыз сакит вә меһрибан аб-һавада, ләјагәтли тәрздә анма мәрасимини кечирә билдиләр.\nJw.org сајтынын үнванына јаған тәрифләр\nИталијада јашајан Ҹүзеппе өнҹүл кими хидмәт едир. О, интернет хидмәтләри ҝөстәрән ширкәтдә ишләјир. Кечән илин мај ајында иштирак етдији мүшавирәдә гардаш вә онун 70 иш јолдашы ширкәт үчүн јени тәклифләри мүзакирә едирдиләр. Ширкәтин мүдири сөзә башлајыб деди ки, бәзи веб-сајтлары нүмунә кими ҝөтүрмәк олар. Сонра о, мониторда һәмин сајтлардан бирини ҝөстәрди. Ҹүзеппе екранда jw.org сајтынын өн сәһифәсини ҝөрәндә мәәттәл галды. Мүдир деди: «Бу, дүнјанын ән јахшы веб-сајтыдыр!» Сонра о, jw.org сајтынын техники јөнләрини гејд етди. Мүдир сајтда истәнилән мәлуматы тапмағын чох асан олдуғуну вурғулады вә сајтын графикасыны тәрифләди.\nҸүзеппе дејир: «Иш јолдашларым сајтын бу гәдәр чох дилдә олдуғуну биләндә мәәттәл галдылар. Тәгдиматын сонунда нәзарәтчим үзүнү иҹласдакылара вә мүдирә тутуб деди: “Ҹүзеппе Јеһованын Шаһидидир”. Мүдирим буну ешитҹәк деди: “Тәшкилатыныз тәрифәлајигдир. Сиз елә бир интернет порталы јаратмысыныз ки, буну ҝөрән истәнилән ширкәт, фирма вә тәшкилат сизә һәсәд апарар. Сајта һәр дәфә јени мәлумат јүкләмәк, истифадәчиләр үчүн асан етмәк чох чәтин ишдир. Тәсәввүр едирәм, хырда мәгамлара вә мәзмуна нә гәдәр диггәт ајырырсыныз”. Дүзү, еләмәдијим бир шејә ҝөрә бу гәдәр тәрифләнмәјим мәни утандырды. Амма ејни заманда, Јеһованын Шаһидләри һагда һеч нә билмәјән инсанлара белә ҝөзәл шаһидлик верилдијинә ҝөрә чох севиндим. Инди бәзи иш јолдашларымла мүнтәзәм олараг сөһбәтләр едирәм, һәтта онлардан үчүнә Мүгәддәс Китаб дәрси кечмәјә башламышам». Ширкәт jw.org сајтыны тәһлил етмәјә, Ҹүзеппе исә иш јолдашларына тәблиғ етмәјә давам едир.\nО, футболун «топуну атды»\nАрҝентина. Һоре гардашларла бирҝә футбол ојнајыр\nҺоре Арҝетинада јашајан ҝәнҹ бир оғландыр. 2010-ҹу илин әввәлләриндә о, синиф јолдашындан хош хәбәри ешидир вә Мүгәддәс Китабы өјрәнмәјә башлајыр. Ејни заманда, Һоре футболла мәшғул олур. Футболу јахшы ојнадығы үчүн онун әсас футбол клубунун ашағы дивизијасына дүшмәк имканы јараныр. 2014-ҹү илин апрел ајында о, Алманијада бир командада ојнамаг тәклифи алыр. Бу тәклиф она чох ҹәлбедиҹи ҝәлир. Фикирләшир ки, тәклифи гәбул етсә, ҝәләҹәкдә пешәкар футболчу ола биләр, буна ҝөрә дә разылашыр. Авропаја јола дүшмәздән бир нечә ҝүн өнҹә мәшгчиси Һорејә дејир: «Мән билән, сән Јеһованын Шаһидисән. Хариҹә ҝедиб һәјатыны мәһв етмә. Сәнин јашында оланда мән дә Јеһованын Шаһиди идим. Мәнә Асија өлкәләринин бириндән командаја дәвәт ҝәлмишди. Верилән вәдләр ҝөзүмү гамашдырды. Беләҹә, аиләмлә бирҝә ора көчдүк. Амма чох кечмәмиш кор-пешман ҝери гајытдыг». Һоре дејир: «Онун сөзләри мәнә о гәдәр тәсир еләди ки, Авропаја ҝетмәк фикримдән дашындым. 2015-ҹи илдә мән тәблиғчи олдум, сонра исә вәфтиз олундум».\n2015-ҹи илин сентјабрында Уганданын Кампала шәһәриндә «Мәсиһдән өрнәк алын!» адлы реҝионал топланты кечирилди. Рәһбәрлик Шурасынын үзвү Марк Сандерсон гардаш луганда дилиндә Мүгәддәс Китабын «Јени Дүнја Тәрҹүмәси»нин ишыг үзү ҝөрдүјүнү елан едәндә топлантыја ҝәләнләр бөјүк ҹошгу илә бу хәбәри алгышладылар.\nМүгәддәс Китабы өјрәнән бир гадын бу әламәтдар һадисә илә бағлы демишди: «Белә бир ҝөзәл Мүгәддәс Китабы алдығым үчүн чох хошбәхтәм! Һәмин вахт ҹамаат папанын ҝәлишинә һазырлашырды. Килсәнин бүдҹәсини артырмаг үчүн “хејир-дуа охунмуш” тәсбеһи 30 доллара сатырдылар. Инсанлар хејир-дуа алмаг истәјирди, амма онларын буна пуллары чатмырды. Мән исә әсл немәт алдым, өзү дә пулсуз. Јеһова Аллаһ топлантыја ҝәләнләрин һәр биринә бу немәти верди. Истәјән шәхс үрәјиндән ҝәлән ианәни едә биләрди. Мәним үчүн һәр ҝүн өз ана дилимдә Мүгәддәс Китабы охујуб Јеһованы даһа јахындан танымаг ән ҝөзәл хејир-дуадыр. Мүгәддәс Китабы мәнә һәдијјә етдијинә ҝөрә Јеһоваја чох миннәтдарам».\nӘдәбијјатлар гејб аләминдә чап олунур?\nКонгода (Киншаса) бәзи килсәләрин дин хадимләри www.jw.org сајтыны ҝөздән салмаг үчүн килсәјә ҝәләнләрә дејирдиләр ки, Јеһованын Шаһидләринин нәшрләри гејб аләминдә чап олунур. Дедикләринин һәгигәт олдуғуну исбат еләмәк үчүн онлар сајтымызын гаршысындакы «www» һәрфләринин Вәһј китабындакы 666 рәгәми илә әлагәли олдуғуну иддиа едирдиләр (Вәһј 13:18). Буна ҝөрә Мүгәддәс Китабы өјрәнәнләрин бәзиләри дәрсләрини дајандырдылар.\nӨнҹүл кими хидмәт едән бир әр-арвад бу мәсәлә илә бағлы дуа етдикдән сонра Мүгәддәс Китаб дәрси кечдикләри шаҝирдләри һәјат јолдашлары илә бирҝә гонаг чағырдылар. Үч әр-арвад бу дәвәти гәбул етди. Јемәк јејәндән сонра өнҹүлләр онлара «Јеһованын Шаһидләри — Аллаһын хош хәбәрини бәјан едән тәшкилат» адлы видеофилми ҝөстәрдиләр. Бу видео онларын әдәбијјатларымызын чапы илә бағлы јаранан шүбһәләрини арадан галдырды. Нөвбәти һәфтә шаҝирдләрдән биринин әри бу өнҹүлләрә 100 доллар вериб хаһиш етди ки, пулу үмумдүнја тәблиғ ишинә ианә етсинләр, һалбуки, о өзү һәлә Мүгәддәс Китабы өјрәнмирди.\nОнлар јени нәғмәләри охујурлар\nПапуа-Јени Гвинејанын уҹгар бир әразисиндә јашајан баҹы-гардашларын интернети олмаса да, онларын јени нәғмәләри өјрәнмәјә бөјүк һәвәси вар. Мисал үчүн, Мүндип јығынҹағындан бир гардаш јахынлыгдакы шәһәрә ҝетмәк үчүн ики саат пијада, ики саат да автобусла јол гәт едир. Орада о, интернетә дахил олуб јени нәғмәләрин сөзләрини дәфтәрә көчүрүр, сонра исә ҝери гајыдыб һәмин нәғмәләри ибадәт евиндәки лөвһәјә јазыр. Баҹы-гардашлар исә јығынҹагда охунаҹаг бу нәғмәләри лөвһәдән көчүрүрләр. Бүтүн дүнјадакы диндашлары илә бирҝә Јеһоваја ибадәтин бир һиссәси олан бу нәғмәләри охумаг онлар үчүн бөјүк шәрәфдир.


Q=20	C=0	SS=0	LS=13	PS=10	DC=0	LC=0	SD=0	BS=1	G0=27	G1=23	G2=10	DLID=az_RU	BODY=Һизгијал 28 | Онлајн Мүгәддәс Китаб | Јени дүнја тәрҹүмәси\nЈарадылыш Чыхыш Лавилиләр Сајлар Ганунун тәкрары Јушә Һакимләр Рут 1 Ишмуил 2 Ишмуил 1 Падшаһлар 2 Падшаһлар 1 Салнамәләр 2 Салнамәләр Үзејир Нәһәмја Әстәр Әјјуб Зәбур Мәсәлләр Ваиз Нәғмәләр нәғмәси Әшија Әрәмја Мәрсијәләр Һизгијал Дәнјал Һушә Јуил Амус Әбдија Јунус Микә Наһум Һәбгуг Сәфәнја Һәггај Зәкәријјә Мәлаки Мәтта Марк Лука Јәһја Һәвариләрин ишләри Ромалылара 1 Коринфлиләрә 2 Коринфлиләрә Галатијалылара Ефеслиләрә Филиппилиләрә Колослулара 1 Салоникилиләрә 2 Салоникилиләрә 1 Тимутијә 2 Тимутијә Титуса Филимона Ибраниләрә Јагуб 1 Бутрус 2 Бутрус 1 Јәһја 2 Јәһја 3 Јәһја Јәһуда Вәһј 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48\nСур һөкмдарына гаршы пејғәмбәрлик (1—10)\n«Мән аллаһам» (2, 9)\nСур һөкмдары үчүн ағы (11—19)\nСән Әдәндә идин (13)\n«Горујуҹу кәрруб идин» (14)\nПислијә гәдәм гојдун (15)\nСидона гаршы пејғәмбәрлик (20—24)\nИсраил бәрпа едиләҹәк (25, 26)\n28 Мәнә јенә Јеһованын сөзү назил олду: 2 «Бәни-адәм, Сур һөкмдарына де ки, Күлли-Ихтијар Јеһованын сөзү будур: “Сәнин үрәјин гүрурланыб.+ Өзүн барәдә: “Мән аллаһам. Дәнизин көксүндә аллаһ тахтында отурмушам”,+ — дејирсән. Анҹаг сән өзүнү аллаһ сајсан да, аллаһ дејилсән,Ади бәшәрсән. 3 Сәнә елә ҝәлир ки, Дәнјалдан да мүдриксән,+ Сәндән ҝизли сирр јохдур. 4 Ағлынла, бәсирәтинлә өзүнә сәрвәт топламысан.Елә бир уҹдан хәзинәнә гызыл-ҝүмүш јығырсан.+ 5 Баҹарыгла апардығын тиҹарәт сәнә бөјүк сәрвәт газандырыб.+Топладығын сәрвәт сәни гүрурлу едиб”. 6 Ҝөр Күлли-Ихтијар Јеһова нә дејир: “Үрәјиндә өзүнү аллаһ сајдығын үчүн 7 Јаделлиләри, ән вәһши халглары сәнин үстүнә салаҹағам,+Онлар ағлынын ҝөзәллијинә гылынҹ чәкәҹәк,Парлаг әзәмәтини мурдарлајаҹаг.+ 8 Онлар сәни чухура* салаҹаг.Дәнизин бағрында амансызҹасына гәтлә јетириләҹәксән.+ 9 Сәни өлдүрәнләрә дә “мән аллаһам” дејәҹәксән? Онда сәни мурдарлајанларын әлиндә аллаһ јох, ади бәшәр олаҹагсан”. 10 “Јаделлиләрин әлиндә сүннәтсизләр кими өләҹәксән.Буну Мән дејирәм”, — Күлли-Ихтијар Јеһова бәјан едир». 11 Мәнә јенә Јеһованын сөзү назил олду: 12 «Сур һөкмдары үчүн ағы оху, еј бәни-адәм. Она сөјлә ки, Күлли-Ихтијар Јеһова белә дејир: “Сән камиллик тәҹәссүмү идин,Һикмәтин һәдсиз,+ ҝөзәллијин ејибсиз иди.+ 13 Сән Әдәндә, Аллаһын бағында идин. Ҹүрбәҹүр баһалы дашларла,Јагут, топаз, јәшәм,Хризолит, дамарлы әгиг, нефрит, ҝөј јагут, фирузә+, зүмрүдлә бәзәнмишдин.Дашларын сағанағы гызылдан иди. Онлар сән јаранан ҝүн дүзәлдилмишди. 14 Сән мәсһ олунмуш горујуҹу кәрруб идин, сәни Мән тәјин етмишдим. Сән Аллаһын мүгәддәс дағында идин,+ јанар дашлар арасында ҝәзирдин. 15 Јарадылдығын ҝүндән бүтүн әмәлләриндә гүсурсуз идин,Та о вахта гәдәр ки, пислијә гәдәм гојдун.+ 16 Тиҹарәтинин бөјүклүјү+ сәни зоракылыгла долдурду,Ҝүнаһ етмәјә башладын.+ Она ҝөрә дә сәни мурдар бир шеј кими Аллаһын дағындан атаҹағам,Еј горујуҹу кәрруб, сәни јанар дашларын арасындан чыхарыб мәһв едәҹәјәм.+ 17 Ҝөзәллијин сәни гүрурлу етди.+ Парлаг әзәмәтин һикмәтини һеч етди.+ Сәни јерә атаҹағам,+ Һөкмдарлар гаршысына чыхараҹағам ки, сәнә тамаша етсинләр. 18 Сән ағыр ҝүнаһ ишләјиб, тиҹарәтдә әјрилик едиб ибадәтҝаһларыны мурдарладын. Ичинә од вуруб сәни јандыраҹағам.+ Сәни јердә, сәнә тамаша едәнләрин ҝөзү гаршысында күлә дөндәрәҹәјәм. 19 Сәни таныјан халглар ҝөзләрини бәрәлдиб сәнә бахаҹаглар.+ Ахырын бирдән ҝәләҹәк, өзү дә јаман ҝәләҹәк,Һәмишәлик мәһв олаҹагсан”».+ 20 Јенә мәнә Јеһованын сөзү назил олду: 21 «Бәни-адәм, үзүнү Сидона+ чевир вә она гаршы пејғәмбәрлик ет. 22 Де ки, Күлли-Ихтијар Јеһованын сөзү будур: “Еј Сидон, Мән сәнә гаршы галхмышам. Сәнин ичиндә шәрәфләнәҹәјәм.Сәни ҹәзаландыранда, сәнин васитәнлә мүгәддәслијим уҹаланда һамы биләҹәк ки, Мән Јеһовајам. 23 Сәнин үстүнә бәла ҝөндәрәҹәјәм, күчәләриндә ган су јеринә ахаҹаг. Һәр тәрәфдән үстүнә гылынҹ ҝәләндә мејитләр орталыгда сәрилиб галаҹаг.Онда биләҹәкләр ки, Мән Јеһовајам.+ 24 Артыг Исраил евинин јан-јөрәсиндә онлара һәгарәтлә јанашан халглар, далајан гангаллар, аҹы тиканлар+ олмајаҹаг. Онда һамы биләҹәк ки, Мән Күлли-Ихтијар Јеһовајам”. 25 Күлли-Ихтијар Јеһова белә дејир: “Мән халглар ичинә сәпәләнмиш Исраил халгыны бир јерә топлајанда+ онларын васитәсилә халгларын ҝөзүндә мүгәддәслијими уҹалдаҹағам.+ Онда онлар гулум Јагуба вердијим+ дијарда+ јурд салаҹаглар. 26 Орада әмин-аманлыгда јашајаҹаг,+ евләр тикәҹәк, үзүм бағлары салаҹаглар.+ Онлара һәгарәтлә јанашан әтраф халглары ҹәзаландыранда+ онлар динҹлик ичиндә өмүр сүрәҹәкләр. Онда биләҹәкләр ки, Мән онларын Аллаһы Јеһовајам”».\n^ Јахуд гәбрә.


Q=7	C=4	SS=2	LS=1	PS=0	DC=1	LC=0	SD=0	BS=2	G0=132	G1=96	G2=42	DLID=az_RU	BODY=Аллаһы севмәк (1 Јәһја 5:3) | Аллаһын мәһәббәти\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Бразилија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Кирибати Колумбија жест дили Конго Кореја жест дили Литва Маврики креолу Македонија Мјанма Нидерланд Ниуе Норвеч Палау Перу жест дили Полша жест дили Понапе Самоа Сејшел креолу Соломон Адалары пиҹини Таити Тувалу Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол бислама болгар булу везо венда волајта га газах гарифуна гуарани гуахиро гуна гуҹарат гырғыз дуала дхолуо еве ермәни естон занде зулу ибан ибанаг иврит илок инҝилис исланд испан кабре каннада каталан кекчи кечуа (Анкаш) кечуа (Ајакучо) кечуа (Боливија) кечуа (Куско) килуба кимбунду кинјаруанда кирунди киче кореја коса крио куангали куанјама күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (мәркәзи) науатл (Ҝерерро) нгабар нгангела ндау ндебеле (Зимбабве) нзема олу конзо пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словен сотсил сранан-тонго суаһили таи тамил тараски татар таҹик тви тетум (Дили) тзелтал тив тигре тлапанек тотонак тохолабал тсва тсонга тумбука түрк түркмән урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чокве чол чуабо чуваш шона јао јапон јоруба јунан ҝүрҹү ҹола Һаити креолу һилигајнон һинд әрәб өзбәк\nАллаһы севмәк нә демәкдир?\n«Аллаһы севмәк Онун әмрләринә риајәт етмәк демәкдир. Онун әмрләри исә ағыр дејил» (1 ЈӘҺЈА 5:3).\n1, 2. Сән Јеһова Аллаһы нәјә ҝөрә севирсән?\nСӘН Аллаһы севирсән? Һәјатыны Јеһова Аллаһа һәср етмисәнсә, шүбһәсиз, бүтүн варлығынла «бәли» дејәҹәксән! Бу, белә дә олмалыдыр. Јеһованы севмәк бизим үчүн тәбии һалдыр, чүнки бу севҝи Онун бизә олан мәһәббәтиндән ирәли ҝәлир. Мүгәддәс Китабда белә дејилир: «Биз севирик, чүнки әввәлҹә Аллаһ бизи севди» (1 Јәһја 4:19).\n2 Инсанлара гаршы мәһәббәт ҝөстәрмәкдә биринҹи аддымы Јеһова Өзү атмышдыр. Биз Онун јаратдығы ҝөзәл Јер планетиндә јашајырыг. Аллаһ бизим физики вә мадди еһтијаҹларымызын гејдинә галыр (Мәтта 5:43—48). Һәмчинин бунлардан гат-гат үстүн олан руһани тәләбатларымызы да тәмин едир. Аллаһ бизә Өз Кәламыны, Мүгәддәс Китабы вериб. О, бизә дуа етмәјә изин вермәклә јанашы, бизи динләјиб көмәк үчүн Өз мүгәддәс руһуну верәҹәјини дә вәд едир (Зәбур 65:2; Лука 11:13). Ән ваҹиби исә одур ки, Јеһова Аллаһ бизи ҝүнаһдан вә өлүмдән гуртармаг үчүн Өз севимли Оғлуну бир Хиласкар кими јер үзүнә ҝөндәриб. Јеһованын бизә гаршы мәһәббәти неҹә дә бөјүкдүр! (Јәһја 3:16; Ромалылара 5:8 ајәләрини оху.)\n3. а) Аллаһын мәһәббәтини горујуб-сахламаг үчүн биздән нә тәләб олунур? б) Һансы мүһүм суалын үзәриндә дүшүнмәлијик вә бу суалын ҹавабыны һарадан тапа биләрик?\n3 Јеһова истәјир ки, Онун мәһәббәти бизә даима хејир ҝәтирсин. Лакин Онун мәһәббәтинин бизә фајда ҝәтириб-ҝәтирмәјәҹәји өзүмүздән асылыдыр. Аллаһын Кәламы төвсијә едир ки, әбәди һәјаты ҝөзләјәркән Аллаһын мәһәббәтиндән ајрылмајаг (Јәһуда 21). «Ајрылмајын» сөзүндән ҝөрүнүр ки, Аллаһын мәһәббәтини горујуб-сахламаг үчүн бизим тәрәфимиздән һәрәкәт тәләб олунур. Биз дә Јеһованы севдијимизи конкрет әмәлләрлә ҝөстәрмәлијик. Бунун үчүн һәр биримиз чох ваҹиб бир суалын үзәриндә дүшүнмәлијик: «Аллаһы севдијими неҹә ҝөстәрә биләрәм?» Бу суалын ҹавабыны һәвари Јәһјанын сөзләриндә тапа биләрик: «Аллаһы севмәк Онун әмрләринә риајәт етмәк демәкдир. Онун әмрләри исә ағыр дејил» (1 Јәһја 5:3). Ҝәл бу сөзләрин мәнасыны арашдыраг. Чүнки биз Аллаһа Ону нә гәдәр чох севдијимизи ҝөстәрмәк истәјирик.\n4, 5. Јеһоваја гаршы мәһәббәтин үрәјиндә неҹә ҹүҹәрмәјә башладығыны тәсвир ет.\n4 Аллаһы севән инсан илк нөвбәдә гәлбиндә Она дәрин мәһәббәт бәсләјир. Бәс сән үрәјиндә Јеһоваја гаршы мәһәббәтин ҹүҹәрмәјә башладығы вахтлары хатырлајырсан?\nЈеһоваја һәср олунуб вәфтиз олунмагла итаәткарлыг јолуна гәдәм гојуруг\n5 Јеһова Аллаһ вә Онун нијјәтләри һаггында һәгигәти тәзә-тәзә өјрәндијин вә инанмаға башладығын вахтлары бир анлыға ҝөзүнүн өнүнә ҝәтир. О заман сән ҝүнаһы мирас алдығыны вә доғуландан бәри Аллаһы танымадығыны дәрк етмәјә башладын. Һәмчинин баша дүшдүн ки, Јеһова Мәсиһин васитәсилә сәнин үчүн Адәмин итирдији камиллији гајтармаг вә әбәди јашамаг имканы јаратмышдыр (Мәтта 20:28; Ромалылара 5:12, 18). Јеһованын сәнин уғрунда әзиз Оғлуну гурбан вердијини өјрәндин вә бу гурбанын нә гәдәр бөјүк әһәмијјәт дашыдығыны анламаға башладын. Бүтүн бунлар үрәјини риггәтә ҝәтирди вә гәлбиндә сәни бу гәдәр севән Аллаһа гаршы мәһәббәт ојанмаға башлады. (1 Јәһја 4:9, 10 ајәләрини оху.)\n6. Әсил мәһәббәт неҹә ифадә олунур вә Аллаһа гаршы мәһәббәт сәни нәјә тәшвиг едиб?\n6 Гејд етмәк лазымдыр ки, о һиссләр Јеһоваја олан әсил мәһәббәтин башланғыҹыдыр. Мәһәббәт јалныз һиссләрдән ибарәт дејил. Јахуд да «мән Јеһованы севирәм» демәк һәлә Аллаһы сөзүн әсил мәнасында севдијимизи ҝөстәрмир. Әсил мәһәббәт дә иман кими, әмәлләрдән бәлли олур (Јагуб 2:26). Мәсәлән, севдијимиз адама мәһәббәтимизи онун хошладығы ишләрлә ҝөстәририк. Буна ҝөрә дә Јеһоваја гаршы мәһәббәт үрәјиндә көк салдыгҹа, сәндә сәмави Атаны севиндирмәк үчүн дүзҝүн јашамаг арзусу јаранды. Сән Јеһованын Шаһиди кими вәфтиз олунмусан? Әҝәр беләдирсә, демәли, һәјатда бу ән ваҹиб аддымы атмаға сәни Јеһоваја олан дәрин мәһәббәт вә сәдагәт тәшвиг едиб. Сән Јеһованын ирадәсини јеринә јетирмәк үчүн Она һәср олунмусан вә буну суда вәфтиз олунмагла символизә етмисән. (Ромалылара 14:7, 8 ајәләрини оху.) Јеһоваја вердијин вәди јеринә јетирмәк үчүн һәвари Јәһјанын нөвбәти сөзләринә диггәт јетирәк.\nАЛЛАҺЫН ӘМРЛӘРИНӘ РИАЈӘТ ЕДИРИК\n7. Аллаһын әмрләриндән бәзиләри һансылардыр вә онлара риајәт етдијимизи неҹә ҝөстәрә биләрик?\n7 Һәвари Јәһја ҝөстәрир ки, «Аллаһы севмәк Онун әмрләринә риајәт етмәк демәкдир». Бурада сөһбәт һансы әмрләрдән ҝедир? Јеһова Өз Кәламында бизә бир сыра әмрләр верир. Мисал үчүн, О, сәрхошлуғу, әхлагсызлығы, бүтпәрәстлији, оғурлуғу вә јалан данышмағы гадаған едир (1 Коринфлиләрә 5:11; 6:18; 10:14; Ефеслиләрә 4:28; Колослулара 3:9). Аллаһын әмрләринә риајәт етмәк Мүгәддәс Китабда ајдын јазылмыш әхлаг нормаларына ујғун јашамаг демәкдир.\n8, 9. Үзләшдијимиз вәзијјәтә аид Мүгәддәс Китабда конкрет ганун олмаса да, биз Јеһованын үрәјини неҹә шадландыра биләрик? Нүмунә чәк.\n8 Лакин Јеһованын үрәјини севиндирмәк үчүн онун әмрләринә риајәт етмәк һәлә ишин јарысыдыр. Јеһова бизим һәр аддымымызы ганунларла мәһдудлашдырмыр. Ҝүн әрзиндә мүхтәлиф вәзијјәтләрлә үзләшә биләрик, лакин Мүгәддәс Китабда онларын һамысына аид конкрет ҝөстәришләр верилмир. Бәс онда һансы һәрәкәтимизин Јеһованын үрәјинҹә олаҹағыны неҹә биләк? Мүгәддәс Китабда Јеһованын дүшүнҹә тәрзи ачыг-ајдын тәсвир едилир. Аллаһын Кәламыны өјрәндикҹә биз Јеһованын нәји севиб, нәјә нифрәт етдијини анлајырыг (Зәбур 97:10 ајәсини оху; Мәсәлләр 6:16—19). Биз Онун һансы әһвал-руһијјәни вә давраныш тәрзини бәјәндијини ајдын дәрк едирик. Јеһованын кејфијјәтләри вә әмәлләри барәдә даһа чох өјрәндикҹә, Онун бахышлары гәрарларымыза вә һәрәкәтләримизә бир о гәдәр тәсир ҝөстәрәҹәк. Беләликлә, үзләшдијимиз вәзијјәтләрә аид Мүгәддәс Китабда конкрет ганун олмајанда белә, әксәр һалларда Јеһованын ирадәсини мүәјјән едә биләҹәјик (Ефеслиләрә 5:17).\n9 Мәсәлән, Мүгәддәс Китабда зоракылыг вә ҹинси әхлагсызлыг нүмајиш етдирилән телевизија верилишләринә вә ја филмләрә бахмамаг барәсиндә конкрет әмр јохдур. Мәҝәр конкрет ганун олмадығындан биз отуруб онлара бахаҹағыг? Биз Јеһованын белә шејләрә мүнасибәтини јахшы билирик. Онун Кәламында ајдын шәкилдә дејилир: «[Јеһова] зоракылығы севәнләрә нифрәт едир» (Зәбур 11:5). Орада һәмчинин дејилир: «Аллаһ әхлагсызлары вә зинакарлары мүһакимә едәҹәк» (Ибраниләрә 13:4). Бу сөзләрин үзәриндә дүшүнсәк, Јеһованын ирадәсини ајдын гавраја биләҹәјик. Она ҝөрә дә биз Аллаһымызын нифрәт етдији шејләрә бахыб әјләнмирик. Бу дүнја ијрәнҹ әхлагсызлығы зәрәрсиз әјләнҹә кими гәләмә верир, лакин биз билирик ки, белә «әјләнҹәдән» узаг ҝәзәндә Јеһованы севиндиририк *.\n10, 11. Нәјә ҝөрә биз Јеһоваја итаәт едирик вә бу итаәткарлығымыз неҹә олмалыдыр?\n10 Аллаһын әмрләринә илк нөвбәдә нәјә ҝөрә риајәт едирик? Нә үчүн һәр ҝүнүмүзү Аллаһын дүшүнҹә тәрзинә ујғун јашамаг истәјирик? Биз белә һәјат тәрзини ҹәзаланмамаг вә ја Аллаһын ганунларыны позанларын агибәтинә шәрик олмамаг мәгсәдилә сечмәмишик (Галатијалылара 6:7). Бизим үчүн Јеһоваја итаәткар олмаг Ону севдијимизи нүмајиш етдирмәк үчүн ән ҝөзәл имкандыр. Ушаг атасыны мәмнун етмәјә чалышдығы кими, биз дә Јеһованы разы салмаг истәјирик (Зәбур 5:12). Јеһова Атамыздыр, биз Ону севирик. Јеһованын бизим һәјатымыздан разы галдығыны билмәк бизә мисилсиз мәмнунлуг вә һәдсиз севинҹ бәхш едир (Мәсәлләр 12:2).\n11 Биз Аллаһа көнүлсүз јох, үрәкдән, гејд-шәртсиз итаәт едирик *. Хошумуза ҝәлмәјән әмрләрә риајәт етмәкдән бојун гачырмыр вә ја тәкҹә раһат вә асан ганунлара әмәл етмәклә кифајәтләнмирик. Хејр, биз үрәкдән итаәт едирик (Ромалылара 6:17). «Әмрләрин мәнә әзиздир, онлары севирәм» дејән мәзмурчунун сөзләринә гошулуруг (Зәбур 119:47). Бәли, биз Јеһоваја үрәкдән итаәт едирик. Биз баша дүшүрүк ки, Аллаһ гејд-шәртсиз итаәтә лајигдир вә биздән мәһз буну ҝөзләјир (Ганунун тәкрары 12:32). Һәзрәти Нуһ Аллаһы севдијини онилликләр әрзиндә итаәткарлығы илә сүбут етмишди. Аллаһын Кәламында дејилир: «Нуһ Аллаһын бүтүн тапшырыгларыны јеринә јетирди. Она неҹә дејилмишдисә, елә дә етди» (Јарадылыш 6:22). Биз дә арзу едирик ки, Јеһованын ҝөзүндә Нуһ кими олаг.\n12. Бизим итаәткарлығымыз Јеһованы нә вахт севиндирир?\n12 Јеһова бизим көнүллү итаәткарлығымыза неҹә мүнасибәт ҝөстәрир? Онун Кәламында дејилир ки, бунунла биз Онун гәлбини севиндиририк (Мәсәлләр 27:11). Доғруданмы бизим итаәткарлығымыз Каинатын Һөкмдарынын үрәјини севиндирир? Бәли, бу беләдир. Јеһованын севинмәсинә тутарлы сәбәбләр вар! Јеһова инсаны азад ирадә илә јарадыб. Јәни биз сечим етмәкдә сәрбәстик, биз Аллаһа итаәт едә вә ја етмәјә биләрик (Ганунун тәкрары 30:15, 16, 19, 20). Јеһоваја үрәкдән итаәт едириксә вә бизи буна Аллаһа гаршы һәдсиз мәһәббәт тәшвиг едирсә, онда ҝөјдәки Атамызы чох-чох севиндирир, үрәјини шадландырырыг (Мәсәлләр 11:20). Бунунла биз һәмчинин ән доғру һәјат јолуну сечирик.\nОНУН ӘМРЛӘРИ АҒЫР ДЕЈИЛ\n13, 14. Нәјә ҝөрә демәк олар ки, Аллаһын әмрләри ағыр дејил вә һансы нүмунә буну јахшы ҝөстәрир?\n13 Һәвари Јәһја Јеһованын тәләбләри барәсиндә чох үрәкачан бир фикир сөјләјир: «Онун әмрләри... ағыр дејил» *. Доғрудан да, Јеһова биздән ағласығмаз, чәтин бир шеј тәләб етмир. Гејри-камиллијимизә бахмајараг, Аллаһын ганунларына итаәт етмәк мүмкүндүр.\n14 Буну баша дүшмәк үчүн бир нүмунәни нәзәрдән кечирәк. Тәсәввүр ет ки, бир достун башга евә көчүр вә сәндән она көмәк етмәјини хаһиш едир. Чохлу гуту, бағлама дашымаг лазымдыр. Бу гуту вә бағламалардан бәзиләри чох јүнҝүлдүр вә онлары бир адам да дашыја биләр, диҝәрләрини исә јердән галдырмаға ики адамын ҝүҹү анҹаг чатыр. Достун бир нечә гуту ајырыб сәнә верир. Сәнҹә, о, ҝүҹүн чатмајан гутулары сәнин үчүн ајырарды? Әлбәттә ки, јох. О истәмәзди ки, сән онлары тәкбашына дашыјыб зәдәләнәсән. Ејнилә, бизим меһрибан вә гајғыкеш Аллаһымыз да биздән ҝүҹүмүз чатмајан әмрләрә риајәт етмәји тәләб етмир (Ганунун тәкрары 30:11—14). О, һеч вахт истәмәз ки, биз ағыр јүкүн алтында әзиләк. Јеһова ҝүҹүмүзүн мәһдудлуғуну баша дүшүр, «чүнки неҹә јарандығымызы јахшы билир, торпаг олдуғумузу унутмур» (Зәбур 103:14).\n15. Јеһованын әмрләринин бизим хејримизә олдуғуна нәјә ҝөрә әмин ола биләрик?\n15 Бәли, Јеһованын әмрләри һеч дә ағыр дејил, әксинә онлар бизим хејримизәдир. (Әшија 48:17 ајәсини оху.) Буна ҝөрә дә Муса гәдим Исраил халгына демишди: «Јеһова бүтүн бу ганунлара риајәт етмәји, Аллаһымыз Јеһовадан горхмағы әмр етди ки, һәмишә хејир тапаг вә буҝүнкү кими, сағ-саламат олаг» (Ганунун тәкрары 6:24). Биз әмин ола биләрик ки, Јеһова ганун верәндә илк нөвбәдә бизим хејримизи, әбәди рифаһымызы дүшүнүр. Башга ҹүр ола да билмәз! Јеһова Аллаһын һикмәти һәдсиздир (Ромалылара 11:33). Демәли, О, нәләрин бизә фајда ҝәтирәҹәјини јахшы билир. Јеһова һәм дә мәһәббәтин тәҹәссүмүдүр (1 Јәһја 4:8). Мәһәббәт Онун варлығынын маһијјәтидир; сөјләдији һәр бир кәлмәнин вә ҝөрдүјү һәр бир ишин архасында мәһз мәһәббәт дурур. Хидмәтчиләринә бујурдуғу бүтүн әмрләринин әсасыны да мәһәббәт тәшкил едир.\n16. Јашадығымыз позғун дүнјанын тәсиринә вә гејри-камил ҹисмимизин тәһрикинә бахмајараг, биз нәјин сајәсиндә итаәткар ола биләрик?\n16 Бу, о демәк дејил ки, Аллаһа итаәт етмәк асандыр. Биз Шәририн әлиндә олан позғун дүнјанын тәсиринә мүгавимәт ҝөстәрмәлијик (1 Јәһја 5:19). Аллаһын ганунларыны позмаға тәһрик едән гејри-камил ҹисмимизлә мүбаризә апармалыјыг (Ромалылара 7:21—25). Анҹаг Аллаһы севириксә, зәфәр чала биләрик. Итаәткар олмагла өз мәһәббәтини сүбут етмәјә чалышанлара Јеһова көмәк олур. Аллаһ мүгәддәс руһуну јалныз «Она һөкмдар кими итаәт едәнләрә» верир (Һәвариләрин ишләри 5:32). Мүгәддәс руһ биздә ҝөзәл бәһрә — итаәткар олмаға көмәк едән ҝөзәл кејфијјәтләр јетишдирир (Галатијалылара 5:22, 23).\n17, 18. а) Бу китабда нәләри арашдыраҹағыг вә бу заман нәји јадда сахламалыјыг? б) Нөвбәти фәсилдә сөһбәт нәдән ҝедәҹәк?\n17 Јеһова Өз ирадәсинин нәдән ибарәт олдуғуну вердији әхлаг нормалары вә принсипләр, һәмчинин башга үсулларла ҝөстәрир. Бу китабда биз мәһз бу барәдә өјрәнәҹәјик. Анҹаг бу заман бир сыра ваҹиб шејләри јадда сахламалыјыг. Унутмајаг ки, Јеһова бизи Онун ганунларына вә принсипләринә итаәт етмәјә мәҹбур етмир; О истәјир ки, биз үрәкдән итаәт едәк. Јеһованын арзусу одур ки, биз дүзҝүн һәјат сүрүб артыг индидән бунун хејрини ҝөрәк, ҝәләҹәкдә исә әбәди һәјата говушаг. Бәли, ҝәл Јеһоваја сидги-үрәкдән итаәт едәк вә бунунла да Она олан мәһәббәтимизи сүбут едәк.\n18 Јеһова јахшыны писдән ајырмағымыз үчүн мәһәббәтлә бизә виҹдан әнамыны бәхш едиб. Лакин виҹданын етибарлы бәләдчи олмасы үчүн ону тәрбијә етмәк лазымдыр. Нөвбәти фәсилдә исә сөһбәт мәһз бу мөвзу барәдә олаҹаг.\n^ абз. 9 Аллаһа мәгбул әјләнҹәни неҹә сечмәк барәдә бу китабын 6-ҹы фәслиндән охуја биләрсән.\n^ абз. 11 Ҹинләр дә көнүлсүз итаәт едирләр. Иса ҹинләрә адамлардан чыхмағы әмр едәндә, ҹинләр мәҹбур олуб онун һакимијјәтинә табе олурдулар, амма буну көнүлсүз едирдиләр (Марк 1:27; 5:7—13).\n^ абз. 13 Бу ајәдә «ағыр» кими тәрҹүмә олунан јунан сөзү Мәтта 23:4 ајәсиндә «ағыр јүк» кими верилиб вә мирзәләрин, фәрисиләрин халгын үстүнә гојдуғу мәнасыз гајдалары вә инсанларын јаратдығы адәт-әнәнәләри билдирир. Ејни сөз Һәвариләрин ишләри 20:29, 30 ајәләриндә «амансыз» кими тәрҹүмә олунуб вә һәгигәти тәһриф едән вә башгаларыны аздырмаға чалышан дөнүкләрә шамил олунур.\nНЕҸӘ ҸАВАБ ВЕРӘРДИН?\nЈеһова Өз хидмәтчиләриндән нә ҹүр итаәткарлыг ҝөзләјир вә нәјә ҝөрә бу, бизим хејримизәдир? (Ганунун тәкрары 5:28—33).\nБизим итаәткарлығымыз Јеһова үчүн нә дәрәҹәдә әһәмијјәтлидир? (1 Ишмуил 15:22, 23).\nИса Мәсиһин итаәткарлыға мүнасибәтиндән нә өјрәнә биләрик? (Јәһја 8:29).\nЈеһоваја итаәт етмәк нәјә ҝөрә дүзҝүндүр? (Вәһј 4:11).


Q=5	C=0	SS=0	LS=5	PS=0	DC=0	LC=0	SD=0	BS=1	G0=23	G1=23	G2=13	DLID=az_RU	BODY=Ливија вә Сурија кими бир сыра өлкәләрдә гардаш гырғынына сәбәб олдуғу үчүн дүнја иҹтимаијјәти тәрәфиндән писләнән Анкараја бу дәфә гәдим мүттәфиги АБШ-дан шапалаг дәјиб.\n“Әл-Мәјадин” сијаси експерт Һәсәни Мәһәллинин Түркијә-АБШ мүнасибәтләриндә јаранмыш сон ҝәрҝинлик барәдә тәһлилини дәрҹ едиб.\nМәгаләдә дејилир ки, Идлибдәки вәзијјәтин ҝәләҹәји вә Суријанын шималында Түркијә һәрбчиләринин һүзуру илә бағлы Сочидә кечирилән Түркијә-Русија данышыгларындан әлибош чыхан Рәҹәб Тајјиб Әрдоған, бу дәфә Бајденин Нанҹј Пелосијә Суријада фөвгәладә вәзијјәтин узадылмасы илә бағлы ҝөндәрдији мәктубдан чаш-баш галды.\nБајден Суријанын шималында Анкаранын һәрби әмәлијјатларына тохунараг билдириб: “Бу һәрәкәтләр бизим ИШИД-лә мүбаризәмизи сәмәрәсиз гојур, суријалы вәтәндашлар үчүн тәһлүкәлидир. Һабелә, Түркијәнин фәалијјәтләри бөлҝәдә сүлһ вә әмин-аманлығы позур, бизим милли тәһлүкәсизлијимиз вә хариҹи сијасәтимиз үчүн ҹидди тәһлүкәдир.”\nТәһлилчи гејд едиб ки, Бајденин сөзләри Әрдоғанын АБШ-ы террора вә күрд бирләшмәләринә дәстәк вермәкдә иттиһам етмәсинә ҹаваб олдуғу ҝөрүнүр. Әрдоған-Бајден мүнасибәтләриндәки бу кешмәкешләрин кечмиши вардыр. Бајден Обаманын мүавини олдуғу дөврдә 2014-ҹү илдә Түркијә, Әрәбистан вә БӘӘ-ни Әл-Гаидә, Ән-Нүсрә вә онлар кими диҝәр террор групларына мүхтәлиф нөв дәстәк вермәкдә иттиһам етмишди. Һәмин иттиһамлар Әрдоғанла телефон данышығы заманы Обама тәрәфиндән тәкрар олунду вә АБШ президенти 2015-ҹи илдә Әрдоғандан тәләб етди ки, террорчуларын Түркијәдән Суријаја кечмәсинин гаршысыны алсын. Әрдоған вә Бајден арасындакы сојуг мүнасибәтләр вә ҝәрҝинлик АБШ-ын 40 әдәд Ф-16 алмасы вә 200-ә јахын тәјјарәнин јениләнмәсинә гаршы чыхмасы хәбәрләри илә артды.\nБәзиләри Әрдоғанын Русијадан С-400 ракетләри алмаг гәрарыны АБШ вә Түркијә арасында ҝәрҝинлијин әсас сәбәби кими ҝөрсәләр дә, һамы билир ки, Бајден Әрдоғаны диктатор, Османлы Императорлуғуну бәрпа етмәклә бағлы тәһрикедиҹи ачыгламалар верән вә тәһлүкәсизлији позан бир шәхс кими ҝөрүр.\nБу јахынларда Италијада кечириләҹәк Ҝ20 иҹласы чәрчивәсиндә Бајденлә Әрдоған арасында ҝөрүшүн баш тута биләҹәји бир вахтда Анкара-Вашингтон мүнасибәтләри сүрпризләрлә үзләшиб. Хүсусилә дә, артыг Әрдоған Вашингтонун Түркијә илә дүшмәнчилијинин ҹиддилијини анлајыб. Чүнки бу дүшмәнчилијин тәсири Түркијә базарларында өзүнү ҝөстәрмәјә башлајыб, нәтиҹәдә Түркијә лирәси ҹидди шәкилдә дәјәрдән дүшүб, өлкә игтисадијјаты јени бөһран гаршысындадыр вә бу бөһран Трампын Түркијә игтисадијјатыны мәһв етмәси тәһдидиндән дә ағыр ола биләр. Трамп президент олдуғу дөврдә Әрдоғана чағырыш едәрәк тәһгирамиз шәкилдә она деди: “Ағыллы ол, ахмаг јох. Вә Сурија Демократик Гүввәләри башчылары илә сөһбәт етмә.”\nБајден Әрдоған һесабламалары барәдә гәтијјәтлидир вә бу арада Путин Түркијә илә мүнасибәтләри горумагда мараглыдыр. Инди Бајденин мүраҹиәт етдији вә долајысы илә Әрдоғана гаршы мөвге тутмасыны истәдији Ненси Пелосинин мөвгеји ваҹибдир. Һалбуки, АБШ Конгреси бундан әввәл Әрдоғаны онун шәхси сәрвәтинин сирләрини ачаҹағы илә һәдәләмишди. Һамы билир ки, Вашингтон Әрдоғанын шәхси сирләриндән там хәбәрдардыр. Рза Зәрраб Анкара һөкумәтинин сирләрини АБШ-а өтүрмүш вә сонра да бу өлкәјә гачмышдыр. Бунун гаршылығында Әрдоғанын тәрәфдарлары ону Ҝүләнә, Америкаја, Исраилә вә Алманијаја ҹасуслугда ҝүнаһландырдылар.\nАнкара бундан сонра чәтин дурума дүшәҹәк, чүнки Бајден Пелосијә ҝөндәрдији мәктубунда тамамилә ҹиддидир. Һәмин сәбәбдән Пелоси Дәмәшгә сәфәр етмәли, Әсәдлә ҝөрүшмәли вә 2007-ҹи ил ҝөрүшүнә тәзәдән бахмалыр ки, бәлкә бу сәфәр Американын Суријаја гајыда билмәси үчүн бир мүгәддимә ола. Хүсусилә дә АБШ билдириб ки, Суријанын Әрәб Бирлијинә гајытмасыны, һәтта Авропа Бирлији илә әмәкдашлыг етмәсини дәстәкләјир. Бу мөвзу ҝерчәкләшәрсә, Әрдоғанын вә онун Суријада һүзурунун баша чатмасы дөврү башланаҹаг. Беләликлә, онун диҝәр етигади сијасәтләри дә мәһв олаҹаг.\nЕксперт сонда вурғулајыб ки, һал-һазырда Әрдоған өзүнү чох чәтин бир вәзијјәтдә ҝөрүр. Мүхалифәт партијалары да бир-бирләри илә коалисија гурмагдадыр. Бүтүн прогнозлара әсасән, онун илк сечкиләрдә мәғлубијјәти гәтидир. Түркијәнин һазыркы сијаси вә игтисади дурумуна диггәт етмәклә бу сечкиләр елә дә узагда дејил. Хүсусилә Әрдоғанын әрәб баһарындан сонракы вә Суријада јүрүтдүјү хас сијасәти Түркијәнин позулмуш игтисади вә сијаси вәзијјәтинин әсас сәбәбидир.\nБелә бир вәзијјәтдә, Анкара гүввәләринин Фәратын шәргиндән чыхарылмасындан әввәл, Суријанын Түркијә-АБШ арасында ҹидди гаршыдурма мејданына чеврилмәси мүмкүндүр. Әҝәр белә оларса, күрдләр мәсәләси әввәлки вәзијјәтинә гајыдаҹаг.\n1981 дәфә бахылыб\nБакыда әр вә арвады машын вуруб өлдүрдү